Οστεοπόρωση - Πρόληψη & Αντιμετώπιση\nΑΡΧΙΚΗ Ιατρικές Συμβουλές ΟΡΘΟΠΕΔΙΚΑ ΟΣΤΕΟΠΟΡΩΣΗ\nΟΡΘΟΠΕΔΙΚΑ | 26.08.2015\nTα οστά δεν αποτελούν απλά ένα ερειστικό ιστό αλλά έναν ιστό που ανανεώνεται σε σταθερή βάση. H διαδικασία διατήρησης ενός στερεού οστού οφείλεται στην ισορροπία δύο φάσεων που εναλλάσσονται συνεχώς την "οστική απορρόφηση" και την "οστική ανακατασκευή". Oποιαδήποτε διαταραχή αυτής της ισορροπίας, ανεξαρτήτως των παραγόντων που εμπλέκονται προς όφελος της οστικής απορρόφησης, μπορεί να οδηγήσει στην οστεοπόρωση.\nH οστεοπόρωση αποτελεί ένα σοβαρό πρόβλημα δημόσιας υγείας για τις γυναίκες σε παγκόσμια κλίμακα. H έναρξη της οστεοπόρωσης, δηλ. η μείωση της οστικής μάζας, μπορεί να φτάσει έως και το 3% το χρόνο. Tα οστά γίνονται λεπτά και αδύναμα με συνέπεια τα συχνά κατάγματα του ισχίου, της σπονδυλικής στήλης και του καρπού. Eπιπλέον, ο πόνος, η δυσχέρεια κίνησης, η κύρτωση της σπονδυλικής στήλης, τα καρδιαγγειακά προβλήματα, καθώς και η απώλεια οιστρογόνων που προκαλεί η αύξηση της "κακής" χοληστερόλης και των λιπιδίων είναι τα πιο βασικά προβλήματα που δημιουργούνται. Yπολογίζεται ότι 150.000.000 άτομα παγκοσμίως πάσχουν από οστεοπόρωση ενώ οι γυναίκες κινδυνεύουν τέσσερις φορές περισσότερο από τους άνδρες. Tο 75% της απώλειας της οστικής μάζας που συμβαίνει στα πρώτα 5-7 χρόνια μετά την εμμηνόπαυση αποδίδεται στα μειωμένα επίπεδα οιστρογόνων. H οστική πυκνότητα αρχίζει να μειώνεται σημαντικά μετά την εμμηνόπαυση. Λαμβάνοντας υπόψη ότι ο πληθυσμός των μετεμμηνοπαυσιακών γυναικών αυξάνεται συνεχώς αντιλαμβανόμαστε ότι το ποσοστό της οστεοπόρωσης μπορεί να πάρει επιδημικές διαστάσεις.\nO κίνδυνος για τις γυναίκες είναι πραγματικά μεγάλος. H εμφάνισή της οφείλεται κυρίως στην έλλειψη των ορμονών του φύλου (εμμηνόπαυση) αλλά συμβάλλουν και πολλοί άλλοι παράγοντες. Η λεπτή σωματική κατασκευή, το κάπνισμα, η κατανάλωση οινοπνεύματος, η καθιστική ζωή, η έλλειψη ασβεστίου από την διατροφή και η κληρονομικότητα, είναι οι σημαντικότεροι από αυτούς.\nMερικές αλλαγές στον τρόπο ζωής συμβάλλουν στην πρόληψη της οστεοπόρωσης όπως:\nIκανοποιητική λήψη ασβεστίου\nΠεριορισμός των οινοπνευματωδών\nΝέες εξελίξεις στην αντιμετώπιση της οστεοπόρωσης\nMια νέα ομάδα φαρμάκων, οι εκλεκτικοί ρυθμιστές των οιστρογονικών υποδοχέων (SERMS), δρουν κατά τέτοιο τρόπο ώστε να μιμούνται τη φυσική δραστηριότητα των οιστρογόνων. Oι SERMS επιφέρουν ελάττωση του κινδύνου της οστεοπόρωσης και της καρδιαγγειακής νόσου, χωρίς να αυξάνεται ταυτόχρονα ο κίνδυνος καρκίνου του μαστού και της μήτρας. Ένας SERM μπορεί να λειτουργήσει ως οιστρογόνο στα οστά και το καρδιαγγειακό σύστημα της γυναίκας αλλά ως οιστρογονικός ανταγωνιστής στα όργανα του γυναικείου αναπαραγωγικού συστήματος.\nH ραλοξιφαίνη είναι ο πρώτος εκλεκτικός ρυθμιστής (SERM) του οιστρογονικού υποδοχέα που εγκρίθηκε από την Eυρωπαϊκή Eπιτροπή για την πρόληψη των μη-τραυματικών σπονδυλικών καταγμάτων σε μετεμμηνοπαυσιακές γυναίκες με αυξημένο κίνδυνο εμφάνισης οστεοπόρωσης. Tα σπονδυλικά κατάγματα είναι αυτά που εμφανίζονται νωρίτερα και περισσότερο συχνά στις γυναίκες με οστεοπόρωση.\nΣε κλινικές μελέτες αναφέρθηκαν θετικά αποτελέσματα που την καταξιώνουν ως τον πρώτο SERM για την πρόληψη της οστεοπόρωσης και των σπονδυλικών καταγμάτων στις μετεμμηνοπαυσιακές γυναίκες με επιπρόσθετα οφέλη στα καρδιαγγειακά νοσήματα και χωρίς ανεπιθύμητες ενέργειες στο μαστό και τη μήτρα.\nH απουσία οποιασδήποτε δράσης της ραλοξιφαίνης σε αναπαραγωγικούς ιστούς, την διακρίνει από την πλειοψηφία άλλων εκπροσώπων της κατηγορίας. Tο πλεονέκτημα της ραλοξιφαίνης έγκειται στο ότι δρα ως οιστρογόνο στα οστά και το καρδιαγγειακό, ενώ δρα ως ανταγωνιστής οιστρογόνων στο μαστό και τη μήτρα.\nΣυμπερασματικά, η ραλοξιφαίνη προσφέρει στις μετεμμηνοπαυσιακές γυναίκες σημαντική προστασία από τη μείωση της οστικής μάζας και τις καρδιαγγειακές παθήσεις χωρίς να αυξάνει τον κίνδυνο εμφάνισης καρκίνου του μαστού ή του ενδομητρίου. Iδιαίτερα σημαντικό είναι το γεγονός ότι τριετής ανάλυση αποτελεσμάτων κλινικών μελετών έδειξε ότι ο σχετικός κίνδυνος νεοδιαγνωσθέντων καρκίνων μαστού στις μετεμμηνοπαυσιακές γυναίκες που ελάμβαναν ραλοξιφαίνη ήταν σημαντικά χαμηλότερος από αυτόν στις γυναίκες που ελάμβαναν εικονικό φάρμακο. H ραλοξιφαίνη θα αποτελέσει και στη χώρα μας, πραγματική ελπίδα για τις χιλιάδες μετεμμηνοπαυσιακές γυναίκες που έχουν να αντιμετωπίσουν τις σοβαρές επιπτώσεις που προκαλεί η εμμηνόπαυση στην υγεία τους.\nΦάρμακα για θεραπεία της οστεοπόρωσης\nAναστολείς της οστικής απορρόφησης\nΔιεγέρτες της οστικής αναδόμησης\nΠροσφορά Φαρμασερβ - Lilly Α.Ε.Β.Ε.\nΘέλεις επίσκεψη ορθοπεδικού;\nΚάλεσε τώρα 1016 για επίσκεψη ορθοπεδικού στο σπίτι ή στο κοντινότερο SOS ιατρείο!


''Εξωσχολικές'' δραστηριότητες στο βιογραφικό | Γκρίζος γάτος\nHome / Παιδιά και οικογένεια / Συμβουλές / ''Εξωσχολικές'' δραστηριότητες στο βιογραφικό\n''Εξωσχολικές'' δραστηριότητες στο βιογραφικό\ngrizos gatos 10/20/2016 02:30:00 μ.μ. Παιδιά και οικογένεια , Συμβουλές Edit\nΤο να είναι κάποιος άριστος μαθητής δεν αρκεί για να εξασφαλίσει θέση σε ένα από τα καλύτερα Πανεπιστήμια (κυρίως για τα δεδομένα του εξωτερικού) ή –πολύ περισσότερο για τα ελληνικά δεδομένα- σε μία πολυπόθητη εργασία. Ίσως επικρατεί η άποψη ότι οι πιθανοί εργοδότες δεν ενδιαφέρονται για τις επιπλέον δραστηριότητές...\nΑς το ξανασκεφτούμε! Είτε ο υποψήφιος κάνει αίτηση σε κάποια Σχολή, σε κάποιο μεταπτυχιακό πρόγραμμα σπουδών ή στην πρώτη δουλειά του, το να παρουσιάσει "εξωσχολικές" δραστηριότητες στο βιογραφικό του, θα τον θέσει σε ευνοϊκότερη θέση σε σχέση με άλλους υποψηφίους.\nΩστόσο, είναι σημαντικό να σημειωθεί ότι και οι πάρα πολλές δραστηριότητες μπορεί να λειτουργήσουν αναδραστικά. Δε χρειάζεται να εγγραφούν οι μαθητές σε όλα όσα προσφέρει το σχολείο τους. Αυτό δεν θα συμβάλει στο γενικότερο στόχο. Εάν ο έφηβος φοιτά στο Γυμνάσιο ή στο Λύκειο, καλό είναι να επιλέξει μία ή δύο δραστηριότητες που θα τον ενδιέφεραν να τις συνεχίσει και κατά τη διάρκεια των ακαδημαϊκών του σπουδών.\nΚατά τη διάρκεια της φοιτητικής ζωής θα έχει τον χρόνο να δοκιμάσει πολλά είδη "εξωσχολικών" δραστηριοτήτων. Στο τέλος, θα κρατήσει αυτές που πραγματικά τον ενδιαφέρουν και που –ενδεχομένως- θα τον βοηθήσουν στην πορεία της σταδιοδρομίας του -ακαδημαϊκής και επαγγελματικής.\nΑκολουθεί μια λίστα με αυτές που προτιμούν οι υπεύθυνοι των συνεντεύξεων:\nΕμπειρία σε "ηγετικές" θέσεις: π.χ. προεδρία σε σχολικά ή φοιτητικά όργανα ή αρχηγία σε αθλητικές ομάδες.\nΑθλητισμός: Η συμμετοχή σε αθλήματα μπορεί να αποτελέσει ένδειξη (όχι απαραίτητα απόδειξη) ομαδικού πνεύματος, ικανότητας δράσης σε ανταγωνιστικό πλαίσιο, αλλά και ικανότητας επιδίωξης και επίτευξης στόχων.\nΓραπτές ή/και τεχνικές δεξιότητες: Ενασχόληση με τους Η/Υ (όχι μόνο στο πλαίσιο του chatting ή των e-games) ή συμμετοχή στην εφημερίδα του σχολείου.\nΞένες γλώσσες: Εδώ είναι σημαντικό ο υποψήφιος να μην υπερβάλλει ως προς την ουσιαστική γνώση του, καθώς ο υπεύθυνος συνέντευξης μπορεί να τον "δοκιμάσει" επί τόπου!\nΕθελοντική εργασία: Καμία εθελοντική εργασία δεν είναι "ανάξια" να αναφερθεί. Αντιθέτως, όλες πρέπει να αναφερθούν, όσο απλοϊκές και αν φαίνονται.\nΗ πολύπλευρη ανάπτυξη και καλλιέργεια του εαυτού μας είναι πολύ σημαντικό προσόν!\nΤΟΜΕΑΣ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ ΚΕΜΥΛΟ


ΚΑΝΟΝΙΣΜΟΣ ΛΕΙΤΟΥΡΓΙΑΣ ΔΙΚΤΥΟΥ ΑΠΟΧΕΤΕΥΣΗΣ - PDF\nDownload "ΚΑΝΟΝΙΣΜΟΣ ΛΕΙΤΟΥΡΓΙΑΣ ΔΙΚΤΥΟΥ ΑΠΟΧΕΤΕΥΣΗΣ"\n1 Δ.Ε.Υ.Α.ΤΗ.Λ. ΔΗΜΟΤΙΚΗ ΕΠΙΧΕΙΡΗΣΗΣ ΥΔΡΕΥΣΗΣ ΑΠΟΧΕΤΕΥΣΗΣ ΚΑΙ ΤΗΛΕΘΕΡΜΑΝΣΗΣ ΛΑΥΡΕΩΤΙΚΗΣ Κουντουριώτη 1-Λαύριο Τ.Κ , Τηλ , Fax , ΚΑΝΟΝΙΣΜΟΣ ΛΕΙΤΟΥΡΓΙΑΣ ΔΙΚΤΥΟΥ ΑΠΟΧΕΤΕΥΣΗΣ ΛΑΥΡΙΟ 2006\n2 ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΚΑΙ ΤΗΛΕΘΕΡΜΑΝΣΗΣ ΛΑΥΡΕΩΤΙΚΗΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΔΙΚΤΥΟΥ ΑΠΟΧΕΤΕΥΣΗΣ Άρθρο 1 ο Αντικείμενο και σκοποί του παρόντος κανονισμού Ο παρών κανονισμός αφορά γενικά τους όρους λειτουργίας του δικτύου αποχέτευσης της περιοχής αρμοδιότητας της ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ ΑΠΟΧΕΤΕΥΣΗΣ ΚΑΙ ΤΗΛΕΘΕΡΜΑΝΣΗΣ ΛΑΥΡΕΩΤΙΚΗΣ. Δ.Ε.Υ.Α.ΤΗ. ΛΑΥΡΕΩΤΙΚΗΣ 1\n3 (Δ.Ε.Υ.Α.ΤΗ.Λ.). Σκοποί του παρόντος κανονισμού είναι: H προστασία του φυσικού και δομημένου περιβάλλοντος, της δημόσιας υγείας και της ασφάλειας των πολιτών. Η προστασία του δικτύου αποχέτευσης λυμάτων και ομβρίων για την καλή, ασφαλή και οικονομική λειτουργία και συντήρησή του. Η ρύθμιση των σχέσεων Δ.Ε.Υ.Α.ΤΗ.Λ. και πολίτη-χρήστη των υπηρεσιών της. Οι διατάξεις του παρόντος κανονισμού είναι υποχρεωτικές και αφορούν όλους όσους χρησιμοποιούν το δίκτυο αποχέτευσης. Αφορά επίσης όλα τα επιμέρους στοιχεία του δικτύου (εξωτερικές διακλαδώσεις, φρεάτια, αγωγούς, κ.λπ.) Άρθρο 2 ο Υποχρεώσεις - Ακίνητα που υποχρεωτικά συνδέονται με τα δίκτυα. 1. Όποιος θα συνδεθεί με τα δίκτυα αποχέτευσης της ΔΕΥΑΤΗΛ, συμπληρώνει έντυπη δήλωση που παρέχεται από την επιχείρηση και συνυποβάλλει τα απαιτούμενα δικαιολογητικά. Με την δήλωση του αυτή αποδέχεται ανεπιφύλακτα τους όρους του κανονισμού αποχέτευσης και κάθε μελλοντική του τροποποίηση, τις διατάξεις του Νόμου καθώς και κάθε άλλο όρο που τυχόν θέσει στο μέλλον το Διοικητικό Συμβούλιο. Τα νερά της βροχής των αυλών και των στεγασμένων οικοδομών, συλλέγονται κατάλληλα και αποχετεύονται υποχρεωτικά στο ρείθρο με σκοπό να οδηγούνται στο δίκτυο αποχέτευσης ομβρίων. Αν τα όμβρια οδηγούνται στο δίκτυο αποχέτευσης θα επιβάλλεται πρόστιμο τουλάχιστον 100 ευρώ, που θα χρεώνεται στο λογαριασμό αποχέτευσης του ακινήτου. 2. Τα λύματα των κτιρίων αποχετεύονται υποχρεωτικά στο δίκτυο ακάθαρτων. Οι υπάρχοντες βόθροι καταργούνται (όπου υπάρχει δίκτυο αποχ/σης). 3. Η προς τα δίκτυα αποχέτευση είναι υποχρεωτική και για τα ακίνητα επί ιδιωτικών δρόμων, διόδων στοών που συγκοινωνούν με δρόμους στους οποίους υπάρχει υπόνομος. Το ίδιο ισχύει και στην περίπτωση που η αποχέτευση του ακινήτου είναι δυνατή μόνο μέσω γειτονικού ακινήτου, εφόσον είναι δυνατό να εξασφαλιστεί νόμιμα η διέλευση και η λειτουργία των αγωγών αποχέτευσης. Άρθρο 3 ο Εξωτερικές Διακλαδώσεις - Εσωτερικό Δίκτυο Αποχέτευσης Ακινήτων. 1. Εξωτερική διακλάδωση ενός ακινήτου ονομάζεται το τμήμα της εγκατάστασης αποχέτευσης ακάθαρτων νερών που περιλαμβάνει: Το φρεάτιο στο οποίο καταλήγει το εσωτερικό δίκτυο του ακινήτου (φρεάτιο πεζοδρομίου ή φρεάτιο προσαρμογής). Τον αγωγό κατά πλάτος του εγκεκριμένου δρόμου (αγωγός σύνδεσης), και Τη σύνδεση του αγωγού αυτού με τον κεντρικό αγωγό του δικτύου που διέρχεται μπροστά από το ακίνητο και κατά μήκος του δρόμου. Το φρεάτιο χρησιμεύει για τον έλεγχο και τη συντήρηση της εξωτερικής διακλάδωσης.. 2. Οι εξωτερικές διακλαδώσεις κατασκευάζονται σύμφωνα με το άρθ. 15 του Ν. 1069/80 από τη ΔΕΥΑΤΗΛ. Κατ εξαίρεση, μπορεί η ΔΕΥΑΤΗΛ να αναθέτει την κατασκευή των εξωτερικών διακλαδώσεων στους ιδιοκτήτες των ακινήτων κατόπιν εγγράφου χορήγησης άδειας της ΔΕΥΑΤΗΛ στον ιδιοκτήτη και σύμφωνα με τις τεχνικές υποδείξεις της. 3. Οι επισκευές και η συντήρηση των εξωτερικών διακλαδώσεων καθώς και των αγωγών του δικτύου, καθώς και η αντικατάσταση παλαιών και φθαρμένων δικτύων, γίνονται από τη ΔΕΥΑΤΗΛ με δικές της δαπάνες, εκτός από την περίπτωση που οφείλονται σε κακή χρήση του δικτύου από τους ιδιοκτήτες, οπότε χρεώνεται σε βάρος τους η σχετική δαπάνη. Ενδεικτικά κακή χρήση του δικτύου θεωρείται η απόρριψη Δ.Ε.Υ.Α.ΤΗ. ΛΑΥΡΕΩΤΙΚΗΣ 1\n4 απαγορευμένων ουσιών ή υλικών ή ζημιά από επέμβαση στο δίκτυο. 4. Το εσωτερικό δίκτυο των ακινήτων μέχρι το φρεάτιο προσαρμογής (το φρεάτιο είναι ευθύνη της ΔΕΥΑΤΗΛ) κατασκευάζεται σύμφωνα με την εκάστοτε ισχύουσα νομοθεσία (ΓΟΚ) και με φροντίδα και δαπάνη των ιδιοκτητών των ακινήτων. Διευκρινίζεται ότι: Δεν επιτρέπεται να υπάρχουν βόθροι, στεγανοί ή απορροφητικοί μεταξύ του εσωτερικού δικτύου και της εξωτερικής διακλάδωσης. Για τη σύνδεση του ακινήτου με το δίκτυο ακαθάρτων, απαιτείται εγκατάσταση αυτόματης δικλείδας ασφαλείας. Η δικλείδα αυτή τοποθετείται και συντηρείται με φροντίδα και δαπάνη του ιδιοκτήτη του ακινήτου και βρίσκεται σε κατάλληλη θέση μέσα στο ακίνητο, ώστε να είναι δυνατός ο έλεγχός της από την ΔΕΥΑΤΗΛ. Ο ιδιοκτήτης του ακινήτου είναι ο μόνος υπεύθυνος για ζημιές που μπορεί να γίνουν στο ακίνητό του ή σε τρίτους από έλλειψη ή κακή λειτουργία της δικλείδας ασφαλείας. 5. Όλες οι σωληνώσεις της εσωτερικής εγκατάστασης αποχέτευσης, πρέπει να συνδέονται με το τελικό οριζόντιο δίκτυο του ακινήτου πριν από τη δικλείδα ασφαλείας στη γενική παγίδα με στόμιο καθαρισμού (μηχανισίφωνας). 6. Σε περίπτωση παράβασης των όρων των προηγούμενων παραγράφων 3 έως και 3.4, η ΔΕΥΑΤΗΛ εκτός από τις τυχόν άλλες αξιώσεις της μπορεί να προβεί σε διακοπή της παροχής νερού. Άρθρο 4 ο Αριθμός εξωτερικών Διακλαδώσεων 1. Τα ακίνητα που έχουν πρόσοψη σε περισσότερους από ένα δρόμους στους οποίους υπάρχει και λειτουργεί αγωγός αποχέτευσης, θα συνδέονται με τον αγωγό που εξυπηρετεί καλύτερα το ακίνητο κατά την κρίση της ΔΕΥΑΤΗΛ. Οι ιδιοκτήτες ακινήτων με πρόσοψη σε περισσότερους από ένα δρόμους, σε έναν όμως από τους οποίους διέρχεται ή προβλέπεται η κατασκευή αγωγού, μπορούν να ζητήσουν την κατασκευή αγωγού και στον μη προβλεπόμενο δρόμο, με δική τους επιβάρυνση. 2. Γενικά κάθε οικόπεδο αποχετεύεται από ΜΙΑ ΜΟΝΟ εξωτερική γραμμή αποχέτευσης και κάθε εξωτερική γραμμή αποχέτευσης αποχετεύει ΕΝΑ ΜΟΝΟ οικόπεδο. 3. Παρεκκλίσεις από τον παραπάνω κανόνα μπορούν να γίνουν στις εξής περιπτώσεις, μετά από έγκριση της Τεχνικής Υπηρεσίας της ΔΕΥΑΤΗΛ: Όταν πρόκειται για πολύ μεγάλα κτίρια ή για κτίρια στο αυτό οικόπεδο που είναι λειτουργικά ανεξάρτητα και γενικά όταν είναι τεχνικά αδύνατη η αποχέτευση ενός οικοπέδου με μία μόνο εξωτερική γραμμή αποχέτευσης (διακλάδωση). Όταν πρόκειται για όμορα οικόπεδα και είναι εφικτή κατά την κρίση της ΔΕΥΑΤΗΛ η σύνδεση δύο(2) οικοδομών σε ένα(1) φρεάτιο. Εάν ένα οικόπεδο διαιρεθεί σε περισσότερα άρτια και οικοδομήσιμα κατά τις κείμενες διατάξεις, το καθένα πρέπει να αποκτήσει χωριστή εξωτερική διακλάδωση, ανεξάρτητα των παρακειμένων του, έστω και αν τα νέα οικόπεδα εξακολουθούν να ανήκουν στον ίδιο κύριο. Άρθρο 5 ο Αποχέτευση χαμηλών χώρων 1. Η ευθύνη αποχέτευσης υπόγειων ή άλλων χαμηλών χώρων και επιφανειών ανήκει στους ιδιοκτήτες των ακινήτων. Οποιεσδήποτε ευθύνες και συνέπειες από τη σύνδεση αυτή, βαρύνουν τον ιδιοκτήτη και σε καμία απολύτως περίπτωση την ΔΕΥΑΤΗΛ. 2. Εάν οι υπόγειοι χώροι, βρίσκονται τόσο χαμηλά που να μην μπορούν να αποχετευτούν με φυσική ροή προς τον οριστικό αγωγό του δρόμου, πρέπει να προβλέπεται μηχανική ανύψωση των αποχετευμένων υγρών (άντληση). 3. Μπορεί να επιτραπεί η αποχέτευσης του ακινήτου μέσα από γειτονικό οικόπεδο (άρθρο 2, παράγραφος 3, του παρόντος Κανονισμού. Άρθρο 6 ο Αποχετευόμενα υγρά Δ.Ε.Υ.Α.ΤΗ. ΛΑΥΡΕΩΤΙΚΗΣ 2\n5 Απαγορεύεται η αποχέτευση των εξής ουσιών: Λυμάτων και ουσιών που προέρχονται από κάθε είδους βόθρους στεγανούς ή απορροφητικούς, οι οποίοι και καταργούνται σύμφωνα με τον παρόντα Κανονισμό. Ουσιών οποιασδήποτε φύσης που μπορούν να γίνουν αιτία να φράξουν οι αγωγοί (π.χ. απορριμμάτων μαγειρείων, σκουπιδιών, προϊόντων κατεδάφισης, άμμου, τέφρας, ρακών, κοπριάς ζώων, απορριμμάτων σφαγείων, απορριμμάτων κλινικών, απορριμμάτων ή λασπών συνεργείων, εργαστηρίων, βιοτεχνιών μαρμάρου κ.λ.π.) Εύφλεκτων ή εκρηκτικών ουσιών που μπορεί να προκαλέσουν ζημιές στο αποχετευτικό δίκτυο ή να βάλουν σε κίνδυνο όσους εργάζονται σ'αυτό. Αερίων και ατμών. Η απ ευθείας σύνδεση αεραγωγών με τους υπονόμους απαγορεύεται. Νερών αποχέτευσης που εμποδίζουν ή βλάπτουν την λειτουργία των υπονόμων (π.χ. λόγω της περιεκτικότητας τους σε οξέα, αλκαλικά άλατα, πίσσα κ.λ.π.) ή αποβάλλουν δηλητηριώδη ή ασφυξιογόνα αέρια. Νερών αποχέτευσης που δυσχεραίνουν την λειτουργία των υπονόμων (π.χ. νερών αποχέτευσης που προκαλούν καταπτώσεις, χημικές κατακρημνίσεις, ιζήματα ή εναποθέσεις μέσα στους υπονόμους) καθώς και τα χρωματισμένα νερά αποχέτευσης σε άξιες λόγου, κατά την κρίση της ΔΕΥΑΤΗΛ, ποσότητες. Νερών που μπορεί να επιδράσουν με οποιονδήποτε τρόπο βλαπτικά στις εγκαταστάσεις βιολογικού καθαρισμού ή στο περιβάλλον. Νερών αποχέτευσης που αναδίδουν ισχυρές ή ενοχλητικές αναθυμιάσεις( λόγω αποσύνθεσης, ζύμωσης κ.λ.π.). Νερών αποχέτευσης σε τόσο μεγάλη ποσότητα ώστε να επηρεάζεται η ομαλή λειτουργία του δικτύου. Η θερμοκρασία των αποβλήτων πρέπει να είναι μικρότερη των 35 C. Δεν πρέπει τα απόβλητα να περιέχουν στερεά ακατέργαστα που μπορεί να κρατήσει εσχάρα με ανοίγματα 20 mm. Δεν πρέπει τα απόβλητα να έχουν μέσα κολλώδεις ουσίες που διογκώνονται όταν έρχονται σε επαφή με το νερό. Δεν πρέπει τα απόβλητα να περιέχουν εύφλεκτες ουσίες των οποίων τα σημεία ανάφλεξης είναι ίσα ή μικρότερα των 25 ο C. Το ΡΗ των αποβλήτων πρέπει να βρίσκεται μεταξύ των τιμών 6,5 και 9. Δεν πρέπει τα απόβλητα να έχουν φυσικοχημικά και βιολογικά χαρακτηριστικά με τιμές μεγαλύτερες από τις καθοριζόμενες στον πίνακα 1, που ακολουθεί, εκτός αν η ημερήσια παροχή είναι μικρότερη από 5 m 3, οπότε ύστερα από ειδική έγκριση μπορεί να επιτραπούν τιμές μέχρι το διπλάσιο. Οι τιμές του πίνακα ισχύουν για παροχές μέχρι 1000 m 3. Εάν η εκροή είναι μεγαλύτερη, τότε οι τιμές μειώνονται ανάλογα, με βάση την παροχή αυτή, ώστε το ανά ημέρα μέγεθος οποιασδήποτε ουσίας που ρυπαίνει, ναμην ξεπερνά την ποσότητα που αντιστοιχεί σε 1000 m 3 /ημέρα. Επισημαίνεται ότι το όριο των 1000 m 3 αναφέρεται μόνο στον πίνακα 1 και σε καμία περίπτωση δεν είναι αυτονόητη η παροχέτευση μεγάλων παροχών, χωρίς σχετική άδεια της ΔΕΥΑΤΗΛ. Οι τιμές νοούνται σαν τιμές στιγμιαίες που αντιστοιχούν σε δείγματα που παίρνονται σε οποιαδήποτε στιγμή και άσχετα από την παροχή εκείνης της στιγμής. Σε κάθε δειγματοληψία παίρνονται τρία τουλάχιστον δείγματα. Σαν τιμή σύγκρισης προς τις τιμές του πίνακα, υπολογίζεται ο μέσος όρος των τιμών που αντιστοιχούν στα τρία δείγματα. Στερεά καθιζάνοντα σε 2 ώρες σε κώνο I MHOFF mg/lt 15 Ολικά στερεά μετά από εξάτμιση (στους 105 ο C) mg/lt 1500 Στερεά αιωρούμενα mg/lt 500 BOD 5 (βιοχημικά απαιτούμενο οξυγόνο) mg/lt 500 COD προσδιοριζόμενα με μέθοδο διχρωμικού καλίου mg/lt 1000 Δ.Ε.Υ.Α.ΤΗ. ΛΑΥΡΕΩΤΙΚΗΣ 3\n6 Αμμωνία ελεύθερη είτε ιόν αμμωνίου σαν N mg/lt 50 Φωσφορικά άλατα σαν PO 4-3 mg/lt 10 Φθοριούχα σαν F - mg/lt 10 Χλωριούχα σαν CL - mg/lt 1500 Θειούχα σαν Η 2 Ο mg/lt 20 Θειώδη σαν SO 3-2 mg/lt 10 Θεεικά σαν SO 4-2 mg/lt 300 Κυανιούχα σαν CN -1 mg/lt 3 Αρσενικό σαν As mg/lt 0,5 Βάριο σαν Ba +2 mg/lt 20 Βόριο σαν B mg/lt 4 Κάδμιο σαν Cd +2 mg/lt 0,1 Χρώμιο ΙΙΙ σαν Cr +3 mg/lt 2 Χρώμιο IV σαν Cr +6 mg/lt 0,5 Σίδηρος σαν Fe +2 και Μαγγάνιο σαν Mn +2 mg/lt 4 Υδράργυρος σαν Hg mg/lt 0,01 Νικέλιο σαν Ni +2 mg/lt 4 Μόλυβδος σαν Pb +2 mg/lt 0,2 Χαλκός σαν Cu +2 mg/lt 0,1 Αργυρος σαν Ag +1 mg/lt 0,1 Σελήνιο σαν Se +2 mg/lt 0,1 Ψευδάργυρος σαν Zn +2 mg/lt 1 Σύνολο τοξικών στοιχείων=σ(cv/lv)<3, όπου Cv και Lv οι συγκεντρώσεις και τα μέγιστα επιτρεπόμενα όρια. Σαν τοξικές ουσίες θεωρούνται τα ιόντα των στοιχείων:as, Cd, Cr, Hg, Pb, Cu, Se, Zn. Λίπη και Λάδια (Ζωικά και Φυτικά) mg/lt 40 Ορυκτά λάδια (Εκχυλιζόμενα με αιθέρα) mg/lt 15 Υδρογονάνθρακες mg/lt 15 Φαινόλες σαν C 6 H 5 OH mg/lt 1 Αλδεύδες σαν CH 3 CHO mg/lt 4 Μερκαπτάνες σαν S mg/lt 0,1 Διαλύτες οργανικοί (Αρωματικοί, διθειούχος άνθρακας, χλωροφόρμιο, τετραχλωριούχος άνθρακας, διχλωροαιθυλένιο, τριχλωροαιθυλένιο) Χλωριούχες ενώσεις (εντομοκτόνα, διαλύτες, πλαστικοποιητές) mg/lt 2 mg/lt 0,1 Ελεύθερο χλώριο σε Cl -1 mg/lt 5 Ενώσεις επιφανειακής δράσης περιεχόμενες στα απορρυπαντικά σαν M.O.A.S. Πίνακας 1. Ανώτατα όρια συστατικών των αποχετευόμενων υγρών. Η ΔΕΥΑΤΗΛ μπορεί επίσης να διακόψει την σύνδεση, εφόσον κρίνει ότι υπάρχει κίνδυνος καταστροφής του δικτύου ή γενικά προβληματικής λειτουργίας των εγκαταστάσεων επεξεργασίας των λυμάτων, ή σοβαρός κίνδυνος για τη Δημόσια Υγεία ή το περιβάλλον. 2. Η ΔΕΥΑΤΗΛ μπορεί να μεταβάλλει τα πρότυπα εκπομπής σε τιμές μεγαλύτερες ή μικρότερες, αν mg/lt Δ.Ε.Υ.Α.ΤΗ. ΛΑΥΡΕΩΤΙΚΗΣ 4 10\n7 κρίνει ότι δημιουργούνται σοβαρά προβλήματα από κάποιο συνδεόμενο στα δίκτυα ή στη δημόσια υγεία ή στην εγκατάσταση καθαρισμού ή στην κατάσταση του αποδέκτη ή στο περιβάλλον. 3. Εάν διαπιστωθεί ότι δεν τηρούνται οι προϋποθέσεις με τις οποίες έγινε η σύνδεση, επιβάλλεται πρόστιμο καθοριζόμενο από το Δ.Σ. της ΔΕΥΑΤΗΛ (τουλάχιστον 500 ευρώ) και ειδοποιείται ο ιδιοκτήτης να συμμορφωθεί μέσα σε τασσόμενη προθεσμία, μετά την πάροδο της οποίας διακόπτεται η παροχή νερού του αποχετευόμενου ακινήτου. Άρθρο 7 ο Απαγόρευση χρησιμοποίησης υγρών αποχέτευσης. Απαγορεύεται η χρησιμοποίηση για οποιαδήποτε λόγο υγρών από οπουδήποτε και αν προέρχονται και ρέουν σε διευθετημένους χείμαρρους ή ρέματα ή αγωγούς γενικά ομβρίων ή ακαθάρτων νερών, χωρίς προηγούμενη άδεια της ΔΕΥΑΤΗΛ. Άρθρο 8 ο Κατεδάφιση και αχρήστευση παλιών εγκαταστάσεων αποχέτευσης. 1. Μετά την σύνδεση του ακινήτου με το δίκτυο ακάθαρτων, ο ιδιοκτήτης οφείλει να αχρηστεύει, με φροντίδα και δαπάνη του, κάθε παλιά εγκατάσταση αποχέτευσης όπως βόθρους, παλιούς υπονόμους κ.λ.π., μέσα σε προθεσμία που τάσσει η ΔΕΥΑΤΗΛ, η οποία στη συνέχεια ελέγχει. Σε περίπτωση μη συμμόρφωσης η ΔΕΥΑΤΗΛ μπορεί να διακόψει την παροχή νερού ή/και την σύνδεση με το δίκτυο αποχέτευσης ή/και να επιβάλλει πρόστιμο καθοριζόμενο από το Δ.Σ.της ΔΕΥΑΤΗΛ (τουλάχιστον 150 ευρώ). 2. Για να αχρηστευθούν οι βόθροι, άσχετα αν κατεδαφιστούν ή όχι πρέπει να αδειάσουν τελείως, το περιεχόμενο τους να απομακρυνθεί και να επιχωθούν. Απαγορεύεται η απόρριψη του περιεχομένου των βόθρων στο δίκτυο αποχέτευσης, επιβαλλόμενου προστίμου που καθορίζεται από το Δ.Σ. της ΔΕΥΑΤΗΛ (τουλάχιστων 600 ευρώ). Άρθρο 9 o Διαδικασία σύνδεσης ακινήτου με το δίκτυο της αποχέτεσης. 1. Πριν από κάθε ενέργεια για έκδοση της νόμιμης άδειας οικοδομής, προκειμένου για ανέγερση νέων κτιρίων η επέκταση υφιστάμενων, οι ενδιαφερόμενοι οφείλουν να ζητήσουν από τη ΔΕΥΑΤΗΛ, με αίτηση τους (που συνοδεύεται από τοπογραφικό διάγραμμα με τη θέση της οικοδομής) πληροφορίες γύρω από το σύστημα αποχέτευσης της περιοχής, καθώς και για το σημείο συμβολής της στάθμης υπερύψωσης των νερών του υπονόμου, προκειμένου να ληφθούν υπόψη από τον Μηχανικό που θα συντάξει την μελέτη ή την έκθεση. Η παραπάνω έγγραφη βεβαίωση της ΔΕΥΑΤΗΛ αποτελεί υποχρεωτικό δικαιολογητικό στοιχείο προς έγκριση της όλης μελέτης της οικοδομής για την έκδοση της νόμιμης άδειας ανέγερσης, είτε πρόκειται για νέα οικοδομή είτε για επέκταση, οριζοντίως ή κατακορύφως, υφισταμένης. 2. Η διαδικασία που απαιτείται για τη σύνδεση των ακινήτων με το δίκτυο αποχέτευσης είναι η εξής: Η ΔΕΥΑΤΗΛ, όταν ολοκληρώνεται ένα τμήμα του δικτύου της αποχέτευσης, δύναται με ανακοίνωσή της στα τοπικά Μ.Μ.Ε. ή/και με ατομικές προσκλήσεις, να καλέσει τους κύριους των ακινήτων να υποβάλλουν αίτηση για τη σύνδεσή τους. Ο κύριος του ακινήτου, εντός της προθεσμίας που θα του γνωστοποιηθεί, θα πρέπει να προσκομίσει τα παρακάτω δικαιολογητικά: Υποβολή αιτήσεως σε έντυπο, που χορηγεί η Δ.Ε.Υ.Α.ΤΗ.Λ. Λογαριασμό Ύδρευσης. Αντίγραφο άδειας οικοδομής ή Λογαριασμό Δ.Ε.Η. Υπεύθυνη δήλωση του Ν. 1599/86 με πλήρη στοιχεία των κυρίων του ακινήτου, ποσοστά συνιδιοκτησίας και τους αριθμούς υδρομετρητών για τις πολυκατοικίες. Υπεύθυνη δήλωση του Ν. 1599/86 ότι οι όροι του Κανονισμού Αποχέτευσης της Δ.Ε.Υ.Α.ΤΗ.Λ. σας Δ.Ε.Υ.Α.ΤΗ. ΛΑΥΡΕΩΤΙΚΗΣ 5\n8 γνωστοποιήθηκαν και ότι τους αποδέχεστε ανεπιφύλαχτα. Καταβολή τέλους/δικαιώματος σύνδεσης με το δίκτυο της αποχέτευσης. Κατασκευή φρεατίου προσαρμογής (πεζοδρομίου) από τη ΔΕΥΑΤΗΛ. Σύνδεση με το δίκτυο της αποχέτευσης. 2. Η Υπηρεσία έχει το δικαίωμα να ζητήσει εκτός από τα παραπάνω κάθε άλλο στοιχείο και πληροφορία που θεωρεί αναγκαία κατά την κρίση της και να επιβάλλει την εκτέλεση κάθε μεταρρύθμισης ή συμπλήρωσης της υφιστάμενης εσωτερικής εγκατάστασης αποχέτευσης, που θα κριθεί αναγκαία στη σύνδεση της οικοδομής με το δίκτυο αποχέτευσης. 3. Για πολυκατοικίες τα έντυπα υποβάλλονται από τον διαχειριστή ή από έναν εξουσιοδοτημένο συγκύριο ή και από όλους τους συγκύριους και συνοδεύονται από πίνακα με τα ονόματα και τις διευθύνσεις κατοικίας κάθε συγκύριου και τα ποσοστά συγκυριότητάς τους. Με βάση τον πίνακα αυτό επιμερίζεται το τέλος ή δικαίωμα σύνδεσης. Για την εκτέλεση των εργασιών που έχουν υποδειχθεί, δίνεται απ' τη ΔΕΥΑΤΗΛ ορισμένη προθεσμία, η οποία, μόλις περάσει άπρακτη καθώς επίσης και αν δεν υποβληθεί έγκαιρα η αίτηση σύνδεσης, εκτός της επιβολής προστίμου, καθοριζόμενου από το Δ.Σ. της ΔΕΥΑΤΗΛ, η ΔΕΥΑΤΗΛ έχει το δικαίωμα να προβεί σε διακοπή νερού του προς αποχέτευση ακινήτου καθώς και στην ολική ή μερική εκτέλεση των απαιτούμενων για την σύνδεση εργασιών, σε βάρος και για λογαριασμό του ιδιοκτήτη. Άρθρο 10 ο Δαπάνες και Εισφορές 1. Τον ιδιοκτήτη βαρύνουν οι δαπάνες ελέγχου των εσωτερικών εγκαταστάσεων αποχέτευσης και της σύστασης των αποχετευόμενων υγρών, σε περίπτωση που διαπιστωθεί παράβαση των όρων του παρόντος κανονισμού. Οι δαπάνες καθορίζονται απολογιστικά μετά το τέλος του ελέγχου. 2. Για την σύνδεση των ακινήτων στο δίκτυο αποχέτευσης, καταβάλλεται, εφάπαξ, το τέλος (δικαίωμα) σύνδεσης, που υπολογίζεται σύμφωνα με τα τετραγωνικά μέτρα του προς σύνδεση υφιστάμενου ή υπό ανέγερση ακινήτου. Η ανά τετραγωνικό μέτρο τιμή υπολογισμού του τέλους σύνδεσης καθορίζεται από το Δ.Σ. της ΔΕΥΑΤΗΛ και στη συνέχεια εγκρίνεται από το Δημοτικό Συμβούλιο της πόλης. Σε περίπτωση προσθήκης χώρων οριζοντίως ή καθέτως (πράγμα το οποίο ο ιδιοκτήτης οφείλει να δηλώσει αμέσως) για τα νέα m 2 θα οφείλεται τέλος σύνδεσης σύμφωνα με το τιμολόγιο που θα ισχύει κατά την ημερομηνία της δήλωσης ενώ σε περίπτωση μη έγκαιρης ενημέρωσης θα επιβάλλεται πρόστιμο, καθοριζόμενο από το Δ.Σ. της ΔΕΥΑΤΗΛ. Σε περίπτωση κατεδάφισης οικοδομής, για την οποία έχει καταβληθεί τέλος σύνδεσης, και εν συνεχεία ανέγερσης νέας, το τέλος σύνδεσης θα υπολογίζεται επί των m 2 της νέας οικοδομής αφαιρουμένων των m 2 της παλαιάς που κατεδαφίστηκε. 3. Το τέλος-δικαίωμα σύνδεσης, καταβάλλεται εφάπαξ πριν από την σύνδεση του ακινήτου με το δίκτυο αποχέτευσης. Αν το ποσό είναι πολύ μεγάλο είναι δυνατή η σε δόσεις χρέωσή του σε περισσότερους του ενός λογαριασμούς αποχέτευσης. 4. Ως όροφοι υπολογίζονται, άσχετα αν διαθέτουν ή όχι υδραυλικές εγκαταστάσεις, και τα υπόγεια, αν δεν προορίζονται αποκλειστικά για βοηθητικούς χώρους (λεβητοστάσια, κ.λπ.), έστω και αν μόνο ένα μέρος τους είναι διαμορφωμένο σε κατοικία εξαρτημένο ή ανεξάρτητο από το ισόγειο, όπως και τα δώματα, εξαρτημένα ή ανεξάρτητα από τον παρακάτω όροφο. 5. Δεν υπολογίζονται για όροφοι οι ανοικτοί ισόγειοι χώροι με υποστυλώματα (pilotis) κατά το Γ.Ο.Κ. και οι ανοικτοί εξώστες εντός αιθουσών (πατάρια των καταστημάτων κ.λπ.), όταν έχουν την ίδια χρήση με αυτά. 6. Σε ημιτελείς οικοδομές λαμβάνονται υπόψη και οι μη τελειωμένοι όροφοι για τον υπολογισμό του τέλουςδικαιώματος σύνδεσης. 7. Το τέλος-δικαίωμα σύνδεσης για περιπτώσεις ειδικών κτιρίων (σχολείων, ιερών ναών, κοινωφελών ιδρυμάτων κ.λπ.) καθορίζονται με απόφαση του Δ.Σ. της ΔΕΥΑΤΗΛ. 8. Το Δ.Σ. της ΔΕΥΑΤΗΛ, μπορεί να αντιμετωπίσει ειδικές περιπτώσεις που δεν προβλέπονται στις Δ.Ε.Υ.Α.ΤΗ. ΛΑΥΡΕΩΤΙΚΗΣ 6\n9 προηγούμενες παραγράφους, με βάση τις συγκεκριμένες πραγματικές συνθήκες τους. Άρθρο 11 ο Τέλος χρήσης αποχέτευσης 1. Για την αποχέτευση κάθε διακεκριμένης κατά χρήση ιδιοκτησίας, και από τη χρονική στιγμή της σύνδεσης αυτής στο. δίκτυο αποχέτευσης ακάθαρτων, καταβάλλεται τέλος χρήσης αποχέτευσης που καθορίζεται με απόφαση του Δ.Σ. της ΔΕΥΑΤΗΛ. Το τέλος χρήσης υπονόμων υπολογίζεται επί των m 3 νερού που χρεώνεται στους λογαριασμούς ύδρευσης. Είναι δυνατόν σε περιπτώσεις ακινήτων που χρησιμοποιούνται από βιομηχανίες, βιοτεχνίες, ξενοδοχεία, νοσοκομεία, κοινωφελή ιδρύματα, πλυντήρια κ.λπ. ακίνητα καθοριζόμενα από το Δ.Σ. σε κατηγορίες, αναλόγως του υδραυλικού και ρυπαντικού φορτίου, το τέλος χρήσης υπονόμου να καθορίζεται με απόφαση του Δ.Σ. και να διαφέρει του τέλους χρήσης ακινήτων γενικής χρήσης (κατοικιών, καταστημάτων κ.λ.π.). Άρθρο 12 ο Έλεγχος εγκαταστάσεων. 1. Ο έλεγχος των εξωτερικών διακλαδώσεων γίνεται από τη ΔΕΥΑΤΗΛ με αυτοψία. Εάν χρειάζεται γίνονται και εκσκαφές, κατεδαφίσεις ή χημικές αναλύσεις των υγρών που αποχετεύονται και υποδεικνύεται στον κύριο του ακινήτου κάθε αναγκαία συμπληρωματική εργασία, για την ασφαλή και καλή λειτουργία και χρήση του δικτύου αποχέτευσης. 2. Ζημιές που προξενούνται από επεμβάσεις οποιονδήποτε στο δίκτυο αποχέτευσης και στις εξωτερικές διακλαδώσεις, επισκευάζονται μόνο από τη ΔΕΥΑΤΗΛ και η δαπάνη χρεώνεται σ' αυτόν που προξένησε τη ζημιά. 3. Η ΔΕΥΑΤΗΛ μπορεί να ελέγχει και την εσωτερική εγκατάσταση αποχέτευσης του ακινήτου, για να διαπιστώνει την καλή και ασφαλή λειτουργία του δικτύου αποχέτευσης. Αν χρειάζεται ενημερώνει και τις λοιπές αρμόδιες υπηρεσίες για τα αποτελέσματα του ελέγχου. Άρθρο 13 ο Σύνδεση άλλων ΟΤΑ στο αποχετευτικό δίκτυο της ΔΕΥΑΤΗΛ. Οι όροι και οι προϋποθέσεις για τη σύνδεση άλλων ΟΤΑ ή άλλων οικισμών στο αποχετευτικό δίκτυο της ΔΕΥΑΤΗΛ θα καθορίζονται με ειδικές αποφάσεις του Δ.Σ. της ΔΕΥΑΤΗΛ. Γενικές Διατάξεις 1. Οτιδήποτε δεν προβλέπεται στον παρόντα κανονισμό θα διευθετείται με απόφαση του Δ.Σ. της ΔΕΥΑΤΗΛ. 2. Τα πρόστιμα, τέλη κ.λπ. θα οριστικοποιούνται με απόφαση του Δ.Σ. της Δ.Ε.Υ.Α.ΤΗ.Λ. 3. Η ΔΕΥΑΤΗΛ δύναται να μεταφέρει τυχόν ανεξόφλητους λογαριασμούς στη νέα διεύθυνση που έχει μετακομίσει ο οφειλέτης, όπου αυτό είναι εφικτό. Δ.Ε.Υ.Α.ΤΗ. ΛΑΥΡΕΩΤΙΚΗΣ 7


LEMN SISSAY – My name is why – ΒΙΒΛΙΑ ΚΑΙ ΞΕΡΟ ΨΩΜΙ\nΆκουσα πρώτη φορά το όνομα του Lemn Sissay όταν έγινε chancellor του Πανεπιστημίου του Μάντσεστερ, μια θέση που αφορά την εκπροσώπηση του ιδρύματος σε επίσημες εκδηλώσεις και είναι βέβαια πολύ τιμητική. Έψαξα τότε να δω ποιος είναι και ανακάλυψα αυτόν τον πολύ ζωντανό ποιητή, δραστήριο στα κοινωνικά δίκτυα και ανήσυχο πολίτη.\nΆρχισα να βλέπω σχεδόν κάθε μέρα την ποίηση του. Συνήθως απλά τετράστιχα με ομοιοκαταληξία, κάπως παλιομοδίτικα ίσως. Ωστόσο έχουν μια δύναμη, μια ομορφιά κλασική και λόγω της δομής τους είναι εύκολο να τα απομνημονευσεις.\nΜιλάνε για το φως και το σκοτάδι. Για το ξημέρωμα και τις σκιές. Τα ποτάμια και τα ρεματάκια. Η νύχτα, ο ήλιος, η αυγή, το φεγγάρι γίνονται οι ήρωες του ποιήματος, μιλάνε μεταξύ τους, κι αυτή η σύντομη συνομιλία είναι το ειναι το ποίημα.\n“Not lost, said the sun\nJust following instinct\nJust finding my way”\nΕίναι και η φοβερή ευελιξία της Αγγλικής Γλώσσας, οι σύντομες μονοσύλλαβες λέξεις, τα ουσιαστικά που γίνονται ρήματα που του επιτρέπουν να χτίζει τους στίχους του με απλό και ουσιαστικό τρόπο. Με τρόπο που εμπνέει. Η ποίηση του είναι για να απαγγέλεται φωναχτά, είναι spoken poetry, ειναι μαχητική απευθύνεται σε όλους αλλά κυρίως σε όσους έχουν ανάγκη την ελπίδα, το φως, τη διέξοδο.\nΤο ποίημα παραπάνω είναι ένα από αυτά που έγραψε κατά τη διάρκεια της θητείας του στο Πανεπιστήμιο του Μάντσεστερ. Για μας που δεν έχουμε συνηθίσει αυτούς τους ρόλους στα Πανεπιστήμια ίσως μας φαίνεται παράξενο, ίσως το περιγελάμε και κάπως. Αλλά για τους φοιτητές και τις φοιτήτριες του Μάντσεστερ, της πόλης επιτομή της βιομηχανικής επανάστασης είμαι σίγουρη ότι η παρουσία του Σισέϊ είναι γεμάτη νόημα.\nΚαι πως θα μπορούσε να είναι αλλιώς όταν ο ίδιος ο Σισσέϊ είναι παιδί της περιοχής. Ειναι γέννημα θρέμμα του συστήματος κοινωνικής πολιτικής της Βρετανίας και η ιστορία του μπορεί να κινητοποιήσει, να εμπνεύσει, να δώσει ελπίδα σε όλους. Αυτή την ιστορία γράφει στο βιβλίο του “My name is Why”, που διάβασα πρόσφατα. Ένα παιδί γεννιέται στην Αγγλία το 1967 από μια ανύπαντρη γυναίκα από την Αιθιοπία που έχει έρθει στο Ηνωμένο Βασίλειο για να σπουδάσει. Παρόλο που η ίδια δε δίνει τη συγκατάθεση της για υιοθεσία, το μωρό βρίσκεται στις υπηρεσίες της Πρόνοιας όταν εκείνη αναγκάζεται να φύγει από τη χώρα. Έτσι αρχίζει μια περιπέτεια για το μικρό Λεμν που τον έλεγαν Νόρμαν γιατί το άλλο τους έπεφτε πολύ Αφρικανικό που θα τραβήξει χρόνια. Από μια αναδοχή οικογένεια που τα πρώτα χρόνια τον αγαπάει και τον μεγαλώνει με στοργή μέχρι τα ιδρύματα, τη γραφειοκρατία, τα ψέμματα των υπηρεσιών αλλά και κοινωνικούς λειτουργούς που του συμπαραστεκονται μια ζωή σαν παραμύθι του Ντίκενς. Μια ζωή στο Βορρά της Αγγλίας, με στόχο την ποίηση από τα 12 του χρόνια, ο Σισσέϊ δεν παύει να δείχνει τη μεγάλη του καρδιά και το σπουδαίο δημιουργικό μυαλό του. Ένα μυαλό που γεννάει λέξεις και που παρηγοριεται από τις λέξεις και τη μουσική του Μπομπ Μάρλεϊ.\nΔε θέλω να κάνω σπόιλερ και να σας πω τι γίνεται στο τέλος. Στο βιβλίο θα βρείτε τη συνέχεια της ιστορίας του Λεμν αλλά και ένα μεγάλο κομμάτι της σύγχρονης ιστορίας της Αγγλίας που είναι συνυφασμένη με τη ζωή των μεταναστών πρώτης, δεύτερης, τρίτης, τέταρτης γενιας και που μέσα από το ρατσισμό αλλά και την αποδοχή και την ενσωμάτωση προχωράει.\n“Meet me by the morning\nOn the corner of night\nWhere mist rises\nAnd hope’s in sight “\nΤαξίδι στην άκρη της μνήμης – Απείρανθος 2020 Previous\nCHLOE MEHDI – Τίποτε Δε Χάνεται Next


Προβληματα με την φιλη μου | σχεσεις & sex , θεια λουκια , της καρδιάς | womenonly.gr\nΠροβληματα με την "φιλη" μου\nΑισθανομαι σκυλακι και εξαρτημενη. Δεν μπορω να ειμαι μαλωμενη μαζι της γιατι αισθανομαι κενη. Ομως μου την σπαει που δεν μπορω να την ξεκοψω. Και γιατι δεν εχω αλλες φιλες και γιατι ειμαστε απο μικρες μαζι και γιατι οπου παμε ειμαστε οι 2 μας\nΘεια Λουκια, εχθες εμαθα (βασικα ειδα) οτι η κολλητη μου εκανε sex για πρωτη φορα με καποιον, με τον οποιο δεν τα ειχανε ποτε. Δεν μου το ειπε. Ειχα τον κωδικο της στο facebook και μπηκα να δω κατι, τοτε ειδα συνομιλια τους. Με ενοχλησε το γεγονος που δεν μου το ειπε. Αλλωστε υποτιθεται οτι ειμαστε φιλες και οτι οπως εγω της λεω τα παντα για μενα θα πρεπει να μου τα λεει και αυτη. Μου εδειξε οτι δεν μου εχει καθολου εμπιστυνη. Εγω παντα ειμαι διπλα της, την αγαπαω και την σεβομαι. Δεν της εχω δωσει αφορμη, αλλα αυτη μου κρυβει καποια πραγματα οπως αυτο για παραδειγμα που αν δεν το συζητησεις με την κολλητη σου με ποιον αλλον θα το συζητησεις;! Πριν 1 εβδομαδα ειχε την γνωμη οτι δεν πρεπει να κανουμε sex απο τα 14 μας και εχθες το εκανε. Δεν την καταλαβαινω. Επισης βαζει αυτο το παιδι πιο πανω απο εμενα. Δηλαδη την συμβουλευω γιατι ειναι τυφλωμενη απο ερωτα και αυτη κανει το δικο της. Ολο το καλοκαιρι τον παρακαλουσε να κανουν φαση και αυτος την εφτυνε. Και τωρα μετα απο ολα οσα της εχει κανει του καθεται.\nΕπιπλεον οταν την στελνω μηνυματα δεν μου απανταει ποτε, σε αντιθεση με αυτον που του απανταει μεσα σε λιγα δευτερολεπτα. Αν της μιλησω στο facebook και μιλαει ταυτοχρονα και με αυτον δεν μου απανταει. Χαρακτηριστικό παραδειγμα οταν τα χαλασα με το παιδι που τα ειχαμε 2 χρονια της μιλουσα στο fb γιατι ημουν χαλια και ηθελα να τα πω σε καποιον και δεν μου απαντουσε επειδη μιλουσε με αυτον. Ως δικαιολογια ειπε "εμενα δεν μου ηρθε τιποτα".\nΔεν μου δινει και πολλη σημασια. Περναμε ωραια, γελαμε ομως... Επισης οσες φορες εχουμε μαλωσει και φταει αυτη ποτε δεν ζηταει συγνωμη ενω την πρωτη κινηση για να μιλησουμε την κανω παντα εγω και ας ειχα δικαιο. Θεια, αισθανομαι σκυλακι και εξαρτημενη. Δεν μπορω να ειμαι μαλωμενη μαζι της γιατι αισθανομαι κενη. Ομως μου την σπαει που δεν μπορω να την ξεκοψω. Και γιατι δεν εχω αλλες φιλες και γιατι ειμαστε απο μικρες μαζι και γιατι οπου παμε ειμαστε οι 2 μας (στα φροντιστηρια, στο σχολειο, στις βολτες). Αισθανομαι οτι την εχω δωσει πολυ αξια και γι'αυτο με κανει να νιωθω μειονεκτικα απεναντι της. Πολλες φορες μου αντιμιλαει και οταν παω να της πω αυτο που με ενοχλει δεν σηκωνει κουβεντα και βριζει! Ξερει πολλα πραγματα για μενα και αν την κοψω ή μαλωσουμε φοβαμαι να μην τα πει. Θεια, τι να κανω;\n*να πω επισης οτι τον κωδικο της στο facebook τον ξερω κατα λαθος γιατι ειχε μπει απο τον υπολ μου και ξεχασε να κανει αποσυνδεση. Δεν ηξερε οτι τον εχω. Ομως εννοειτε οτι δεν μπηκα ποτε παρα μονο μια φορα με σκοπο να δω κατι και τοτε μιλουσε με τον Α., ειδα την συνομιλια και καταλαβα τι εγινε. Τις προαλλες της τον ειχα ζητησει μονο και μονο για να δω αν μου τον δωσει και μου ειπε οχι. Αν ηταν ενταξει απεναντι μου και δεν μου εκρυβε πραγματα θα τον εδινε.\nΓινομαι υπερβολικια, εχω δικαιο ή αδικο; Μηπως τα μεγαλοποιω;\nΠρώτα απ' όλα θα σου πω ότι έχεις παρεξηγήσει την έννοια της φιλίας. Έπειτα, θα σου πω ότι αυτό που έκανες, να μπεις κρυφά στο προφίλ της είναι εντελώς ανήθικο και αδικαιολόγητο και δείχνει ότι η φίλη σου έχει κάθε δίκιο να μην σου έχει εμπιστοσύνη. Μπορεί όντως να της έχεις δώσει πολλή αξία και όντως κάνεις πολύ άσχημα να είσαι τόσο εξαρτημένη από εκείνη, αλλά αυτό είναι καθαρά δικό σου πρόβλημα, όχι δικό της.\nΠροφανώς όμως βρίσκεσαι ακόμη κολλημένη σε άλλη φάση και δεν καταλαβαίνεις ότι ο καθένας μας έχει δικαίωμα να μοιράζεται με τους άλλους μόνο αυτά που θέλει και όχι κάθε λεπτομέρεια της προσωπικής του ζωής, άσχετα αν πρόκειται για κολλητούς ή όχι. Άλλωστε, για ποιον λόγο να σου πει ότι έκανε έρωτα μ' αυτό το αγόρι, όταν ήδη ξέρει ότι εσύ διαφωνείς και θα την κατακρίνεις γι' αυτό;\nΕπίσης, θα έπρεπε να σε προβληματίσει το γεγονός ότι νιώθεις ανταγωνιστικά απέναντι σ' εκείνον και ότι συγκρίνεις το χρόνο που αφιερώνει η φίλη σου στον καθένα σας στο ίντερνετ. Αν ήσουν αρκετά ώριμη θα καταλάβαινες ότι η φίλη έχει περισσότερη ανάγκη να μιλήσει με το αγόρι της στο facebook, με το οποίο δεν έχει τόσες ευκαιρίες να μιλήσει αλλού, παρά μαζί σου που σε ξέρει τόσα χρόνια και έχει την ευκαιρία να σου μιλάει από κοντά κάθε μέρα. Όμως δεν είσαι αρκετά ώριμη κι αυτός είναι ένας ακόμη λόγος για να μην την πείθεις με τις συμβουλές σου, αλλά και να της έχεις γίνει και κουραστική με τη συμπεριφορά και τις συνεχείς απαιτήσεις σου.\nΈτσι, είναι λογικό κάποιες φορές να σου φέρεται απότομα και να σε αποφεύγει. Μάλιστα, να λες πάλι καλά που εξακολουθεί να σε κάνει παρέα, γιατί αν συνεχίσεις έτσι αποκλείεται να παραμείνει φίλη σου για πολύ καιρό.\nΓι' αυτό, αν θες να κρατήσεις αυτή τη φιλία, φρόντισε να χαλαρώσεις λιγάκι και να ψάξεις να βρεις κι εσύ κάποιους άλλους ανθρώπους (αγόρια ή κορίτσια) για να ασχολείσαι εκτός από αυτή την κοπέλα. Επιτέλους, δεν είναι γκόμενα σου, φίλη σου είναι και έχει κάθε δικαίωμα να μιλάει με όποιον άλλον θέλει και να κάνει ό,τι θέλει χωρίς να σου δίνει λογαριασμό.


Αναζήτηση για μεζονέτα προς πώληση Πανόραμα, Θεσσαλονίκη - Περίχωρα - Realestate.com.gr\nΑναζήτηση ακινήτωνΑναζήτηση για μεζονέτα προς πώληση Πανόραμα, Θεσσαλονίκη - Περίχωρα\nΑναζήτηση για μεζονέτα προς πώληση Πανόραμα, Θεσσαλονίκη - Περίχωρα\nΠανόραμα, Μεζονέτα 220 τ.μ. προς πώληση\nΟροφομεζονέτα 4-5 όροφος στην περιοχή Νέα Κρήνη Θεσσαλονίκης με απεριόστη θέα στα 15 μέτρα από την θάλασσα πολύ ήσυχη περιοχή τρία υπνοδωμάτια το...\nΠανόραμα, Μεζονέτα 126 τ.μ. προς πώληση\nΠανόραμα, μεζονέτα 126 τμ προς πώληση, 3 Υπνοδωμάτια, 190.000 € - Κωδικός 188960\nΠανόραμα, Μεζονέτα 200 τ.μ. προς πώληση\nΠωλείται μεζονέτα έκτασης 200 τμ στη Θεσσαλονίκη. Η μεζονέτα αποτελείται από 2 επίπεδα. Ο πρώτος όροφος αποτελείται από σαλόνι, μία κουζίνα, ένα WC. Ο...\nΠανόραμα, Μεζονέτα 193 τ.μ. προς πώληση\nΠωλείται μεζονέτα έκτασης 193 τμ στη Θεσσαλονίκη. Η μεζονέτα αποτελείται από 3 επίπεδα. Το ισόγειο αποτελείται από σαλόνι, μία κουζίνα. Ο πρώτος...\nΠανόραμα, Μεζονέτα 190 τ.μ. προς πώληση\nΠωλείται μεζονέτα έκτασης 190 τμ στη Θεσσαλονίκη. Η μεζονέτα αποτελείται από 3 επίπεδα. Το ισόγειο αποτελείται από σαλονοκουζίνα, ένα ντούζ, αποθήκες....\nΨάξε για μεζονέτα προς πώληση Πανόραμα, Θεσσαλονίκη - Περίχωρα και βρες αυτό που σου ταιριάζει μέσα από 6 ποιοτικά ακίνητα


2666: Μητρότητα, του Αντρές Καϊσέδο\nΜητρότητα, του Αντρές Καϊσέδο\nΣτις διακοπές της Πέμπτης Γυμνασίου βγήκαμε με ένα υπόλοιπο νεκρών. "Είναι μια πραγματική τραγωδία να τελειώνει μια σημαδεμένη από το θρίαμβο χρονιά - την κατασκευή ενός νέου αθλητικού μεγάρου για παράδειγμα- με την εξαφάνιση έξι νεαρών που μόλις είχαν αρχίσει να διακρίνουν αυτό που θα εξελισσόταν σε μια λαμπρή καριέρα", θρήνησε ο πάτερ πρύτανης, στην ομιλία του κλεισίματος. Ο Πεπίτο Τόρρες έκανε ένα ξαφνικό ταξίδι στη Μπογοτά (έλειψε σε ένα τελικό διαγώνισμα) και λένε πως πήγε με τα πόδια, καταβροχθίζοντας όσα μαγικά μανιτάρια βρήκε στην άκρη του δρόμου, και με το που έφτασε στο Κάλι άρχισε να κάνει δημόσιο σκάνδαλο για την Έκτη, τον άρπαξαν δυο αστυνομικοί δίχως να ειδοποιήσουν τους γονείς του, τον έβαλαν στο μπατσικό όπου πέθανε σα σκυλί, προσκρούοντας στα πλέγματα, εκπνέοντας από το στόμα και με τα ρουθούνια του μια μαύρη σκόνη. Ο Μανολίν Καμάτσο και ο Αλφρέδο Κάμπος, οι αχώριστοι, πέταξαν από το σχολείο και πήγαν να περάσουν ένα αθλητικό απόγευμα Παρασκευής στον ποταμό Πάνσε, είχε πλημμύρα, και σε δυο μέρες βρήκαν τα σώματά τους "πλεγμένα", αλλά η εφημερίδα δεν εξηγούσε το πώς. Καιρό μετά, ένας χωρικός θα έβρισκε, ανάμεσα στις ρίζες μιας παπαδίτσας στην όχθη του ποταμού, ένα μπουκάλι με ένα γραπτό του Αλφρέδο, που είχε συνταχθεί παρορμητικά: "Βλέπουμε πως αναπτύσσεται ο ποταμός. Είναι απίστευτο. Είναι λες και έρχεται να πάρει εκδίκηση για το ένδοξο παρελθόν που του πήραν οι μοντέρνες αστικοποιήσεις. Αλλά βρυχάται. Ξανακερδίζει τη δύναμή του. Η ιδέα ήρθε και στους δυο μας. Δεν θα γίνουμε μάταια θύματα . Θα καλυτερέψουν οι καιροί. Πιασμένοι από το χέρι περπατάμε ως το ποτάμι". Εγώ ποτέ δεν σκέφτηκα πως τα πράγματα θα καλυτέρευαν έτσι, πόσω μάλλον περισσότερο. Ένα μήνα πριν τις τελικές εξετάσεις ο Ντιέγο Α. Κάστρο (Καστρίκο) έφυγε με το μεγάλο αδερφό του, Χουλιάν, στην εκβολή του Ειρηνικού Ωκεανού. Τους άρεσε αυτή η θάλασσα από νερό, άμμο, ουρανό, ζούγκλα και μαύρους ανθρώπους. Αμφότεροι είχαν κερδίσει μετάλλια σε ενδοσχολικούς, νομαρχιακούς και εθνικούς κολύμβησης. Δεν πήγαν σε κανένα δημόσιο διαγωνισμό για τη χρήση σπόρων. Έτσι, θα μπορούσαν να κολυμπήσουν μέχρι τη γραμμή του ορίζοντα, από εκεί να φτάσουν τη γραμμή από όπου κανείς μπορούσε να διακρίνει αν έφτανε στον ορίζοντα, κι ακόμη την άλλη. Αλλά όχι τούτη τη φορά. Στις λίγες κινήσεις με τα χέρια, ο Χουλιάν του κόμπασε πως ένιωθε πολύ άσχημα, πως θα επέστρεφε. Ο Καστρίκο, αφηρημένος στις ζευγαρωτές κινήσεις του πάνω στις κορυφές κάθε κύματος, του είπε καλά, και συνέχισε να κολυμπάει. Γυρνώντας, ευτυχής από την τεράστια τόλμη του, τον βρήκε στην παραλία, νεκρό, με το λαιμό φουσκωμένο. Κανείς δεν ξέρει πως γύρισε ο Καστρίκο στο Κάλι, αλλά πια είχε ήδη διαπεράσει την ύπαρξη. Ξεκίνησε να ψάχνεται για καυγά με όλο τον κόσμο, ιδιαίτερα με τους υπόλοιπους φίλους του αδερφού του. Φορτώθηκε μαχαίρι. Ταξίδευε στην εξοχή και εκεί πάλευε με μασέτα και με τυλιγμένη ρουάνα*.\nΤον έκλεισαν στο τρελοκομείο και πέταξε από το τρελοκομείο απαιτώντας την παρουσία της μητέρας του. Δεν χρειαζόταν κάτι παραπάνω από εκείνη να του φέρνει κοντά του τη μποτίλια του από σπόρους και ο Καστρίκο ηρεμούσε, χαϊδεύοντας τα λουλούδια, παίζοντας με τις γάτες. Έβγαινε στην Έκτη μία φορά κάθε δύο μήνες, κι εγώ τον έβλεπα σταματημένο μόνο, να λέει ασυναρτησίες για όλες τις γυναίκες, χαμογελώντας. Στην τελευταία γκομενίτσα που τον έκλεψε έφυγε τρομοκρατημένος ψάχνοντας για καυγά, αλλά πέθανε πριν του τον δώσουν: έμεινε σαν καρφωμένος στο πάτωμα, φώναξε πως το πάτωμα άνοιγε κι έπεσε νεκρός. Πάνε οι πέντε. Ο έκτος, ο Μανολίν Καμάτσο, είναι αυτός που με πονά περισσότερο. Ο διπλανός μου στο θρανίο. Συνηθίζαμε να περπατάμε αφηρημένοι στις διασκεδάσεις, μιλώντας για τοπία που φανταζόμασταν σε τρεις διαστάσεις μόνο και μόνο κοιτώντας χάρτες. Ποτέ δεν είχα δοκιμάσει κάποιο ναρκωτικό, ούτε στις γιορτές έπινα. Μόνο ένα Σάββατο. Πώς να ξέρει κανείς με ποιον έμπλεξε, ποιος τον προσκάλεσε, γιατί τον είδαν να διατρέχει τους δρόμους στην ταχύτητα που πήγαινε, με την ταχύτητα που πήγαινε, με το βλέμμα παραμορφωμένο, τι αναζητούσε, με το δέρμα γεμάτο βαθουλώματα, να προσβάλει ηλικιωμένες, να κλωτσάει αμάξια. Πέθανε μόνος, σε ένα οποιοδήποτε μπάνιο, προσπαθώντας να κάνει εμετό αυτό που σίγουρα είχε καταπιεί αθώα, τώρα τον ακρωτηρίαζαν ο κόκκυγας, ο προστάτης, η παρεγκεφαλίδα. Του έδωσαν ένα κοκτέιλ από αναλγητικά για άλογα και υγρό φρένων για αεροπλάνα: "Είναι κρίμα, μια σειρά τέτοιων θανάτων χωρίς κανένα, κανένα νόημα", έλεγε ο πάτερ πρύτανης. Κι εγώ, ριζωμένος στη θέση μου, με μια τεράστια οργή, γνώριζα τι νόημα υπήρχε. Τους είχαν επιλέξει ως τα πρώτα θύματα της παρακμής των πάντων, αλλά εγώ δεν θα έπαιρνα την ευθύνη. "Θα κάνω την κατάφαση στη ζωή μου", σκεφτόμουν, και δεν χαμογέλασα ούτε μια φορά από τις έξι που με κάλεσαν για να παραλάβω διπλώματα μαθηματικών, ιστορίας, θρησκευτικών, αγγλικών, γεωγραφίας και αριστείας. Κοιτούσα αυτό το κοινό, το αποτελούμενο από ιερείς, μαθητές, πατήρ φαμίλιες και δεχόμουν τα χειροκροτήματα με ένα σφίξιμο των δοντιών. "Θα κάνω την κατάφαση της ζωής μου".\n"Τι σου συνέβη;", μου έλεγαν οι συμμαθητές μετά. "Σαν να μην σου άρεσε η επιτυχία", κι εγώ, προς όλους, σιωπή` και αρνήθηκα να πάω στο πάρτι για το τέλος της χρονιάς που οργάνωνε ο Μαουρίσιο Γκαμπόα. Έφτασα στο σπίτι μου με το αμάξι των γονιών μου, ανάμεσα στα μαλακά κορμιά τους. Ήδη με είχαν συγχαρεί για όλον αυτό το θρίαμβο, και δεν μιλήσαμε παραπάνω στο δρόμο. Δεν βαρέθηκα, λοιπόν έβρεχε και αφαιρέθηκα φανταζόμενος πως οι σταγόνες στους υαλοκαθαριστήρες ήταν άνθρωποι, ανθρωπάκια με ώμους και καλοσχηματισμένα κεφάλια, κι έρχονταν κι έρχονταν οι μύτες και παφ, τους σάρωναν, αφήνοντας μικρούτσικα κομμάτια από την πρώτη σταγόνα, που δε θα μπορούσε να ανακτηθεί ποτέ πια.\nΤούτη τη νύχτα ονειρεύτηκα ένα ταξίδι με τρένο ανάμεσα σε λιβάδια με μάνγκο και σιτάρι, και μια ξανθιά κοπέλα με πλησίαζε και γινόμασταν ένα με την συνεπαρμένη ενατένιση τούτης της ευτυχισμένης φύσης. Μετά το τρένο μπήκε σε ένα πολύ μαύρο τούνελ και ξύπνησα, καθυστερώντας να χαρακτηρίσω ως φόβο ή ως απόλαυση το συναίσθημα με το οποίο ξεκινούσε τούτη η νέα ημέρα.\nΠριν το πρωινό με κάλεσε ο ίδιος ο Μαουρίσιο να μου πει πως στη χθεσινοβραδινή γιορτή μια κοπέλα, η Πατρίσια Σιμόν, είχε σκαλώσει με μεγάλη απογοήτευση μπροστά στην απουσία μου, που ήταν η καλύτερη μαθήτρια της Πέμπτης στο Σαγράδο Κορασόν και που ήθελε, που πέθαινε να με γνωρίσει. Εγώ τον ρώτησα πώς θα γινόταν αυτό, τότε. Αυτός μου επεσήμανε ένα άλλο πάρτι, εκείνη την ίδια νύχτα. Συμφώνησα.\nΦτάνοντας, δεν είδα κάτι παραπάνω από χλωμά πρόσωπα, ελάχιστη φιλικότητα, κλειστές πόρτες, απαίσιο καπνό. Πολύ λίγος κόσμος χόρευε τη Ροκ μουσική που εγώ ποτέ δεν κατάλαβα και που εδώ και μισό χρόνο τρέλαινε τον κόσμο. Χάρηκα βλέποντας πως οι καλεσμένοι έγερναν στους τοίχους και παρά μόνο άκουγαν, με τη διάθεση φευγάτη. Εγώ σταμάτησα στην μέση ακριβώς της πίστας για να μην έχω αέρα νηκημένου, μέχρι που από το βάθος, λοιπόν, από το βάθος αυτού του σπιτιού ήρθε προς τα μένα μια κοπέλα ντυμένη στα ροζ και ξανθιά και κάνοντας μαγική όλη τη διαδρομή ως εμένα χαμογελώντας. Συστήθηκε: "Πατρίσια Σιμόν", πολύ ντροπαλά μου έδωσε το χέρι, εγώ της το έσφιξα πολύ υπερβολικά για να την εκφοβίσω ακόμα περισσότερο. "Είσαι πολύ έξυπνος", ήταν το πρώτο που μου είπε όταν την οδήγησα στην αυλή, δεδομένου ότι με την ένταση της μουσικής δεν μπορούσα να ακούσω τα νωχελικά λόγια της που με επαινούσαν και τη λατρεία της για τις γνώσεις μου για τη Ρωμαϊκή Αυτοκρατορία, για τη Δυτική Οροσειρά της Κολομβίας, για το Μυστήριο της Μετουσίωσης. Ανέπνεε κανείς καλύτερα σε τούτη την αυλή με το γαλάζιο χρώμα της νύχτας έκανε αρκετούς νέους πέρα από εμάς να χάνονται, παγίδευε -το γνώριζα- όσους αναζητούσαν καταφύγιο σε τούτο το σπίτι. Ένιωσα απελευθερωμένος από τη νύχτα, από το θάνατό της, τόσο ανώτερη στην απώλειά της. Με πολλή προσοχή σχολίασα στην Πατρίσια τους φόβους μου για την αιμοβόρα εποχή κι εκείνη λες και ο συνηθισμένος τρόπος της να μου εξηγήσει πως τους συμμεριζόταν ήταν αυτός, μου διηγήθηκε ένα όνειρο. Ονειρεύτηκε πως κάποιος πολύ αγαπημένος της χάριζε μια πάστα με φράουλες -το αγαπημένο της σνακ- και πηγαίνοντας να το δαγκώσει δεν υπήρχαν φράουλες, αλλά ξυράφια, καρφίτσες, κλπ. που ενσωματώθηκαν στα ούλα και αντικατέστησαν τα δόντια, έτσι που έμεινε με καρφίτσες, αντί για δόντια. "Παράξενο", σκέφτηκα, κοιτώντας την, λοιπόν τα δόντια της ήταν μεγάλα, πολύ υγιή, με δυνατά ούλα. Σήκωσε το κεφάλι για να κοιτάξει εμένα ή τον ουρανό. Ήταν μικρή, αλλά δυνατή, με ωραία πλάτη και γοφούς, μπλε μάτια και μακριά φρύδια. "Καλή ράτσα", σκέφτηκα, και μετά "Edelrose", παρατηρώντας πως είχε τουλάχιστον τέσσερα δόντια μπροστά, ροζ δέρμα. Κατέληξα "Θα κάνω ένα παιδί σε αυτή τη γυναίκα".\nO χρόνος πέρασε με την έννοια που ήθελε η αγάπη μας. Από τούτο το πάρτι φύγαμε πιασμένοι από το χέρι, και ξεκινήσαμε να βλεπόμαστε όλες τις ημέρες, κι εγώ της γέμιζα το κεφάλι με κατσαρίδες όπως ο Νίτσε και ο Ρουσώ και μέσω χιλίων επιχειρημάτων την οδηγούσα σε έναν απλό επίλογο: πως ο μόνος τρόπος να σωθούμε θα ήταν να κάνουμε την υπέρβαση σε κάτι. Μια μέρα της ήρθε να την προβοκάρω να γράψει στίχους, αλλά εγώ την αποθάρρυνα σ' αυτήν την ιδέα σαν να επρόκειτο για ένα σμήνος από μύγες: ¨Η ποίηση είναι ένα παρηκμασμένο επάγγελμα", κι εκείνη με πίστεψε. Και έπαιρνε το πρόσωπο ετοιμοθάνατου κάθε φορά που την κοιτούσα στα μάτια, κι αυτή ποντάρω ότι σκεφτόταν: "αυτά που θα έκανα για να σε κάνω ευτυχισμένο", και στα σινεμά με πλησίαζε πολύ ή ψιθύριζε πως υπήρχε ένα πέρασμα μητρότητας, κι εκείνη έβγαινε εξ' ολοκλήρου συγκινημένη, χωρίς να μου λέει τίποτε ακόμη αλλά ήδη σκεπτόμενη την ιδέα πως ο μόνος τρόπος να κάνει την υπέρβαση θα ήταν να μείνει έγκυος και να κάνει ένα παιδί.\nΑυτό που την έκανε να αποφασίσει ήταν ακριβώς ο θάνατος του Ιγνάσιο Μορέιρα, ο οποίος είχε μια συζήτηση με τους γονείς του, ανέβηκε τρέχοντας τις σκάλες και πυροβολήθηκε στο κεφάλι. Εκείνη έμενε απέναντι, γνώριζε τον Ιγνάσιο από μικρό, άκουσε τον πυροβολισμό, το σπλατς: ήμουν, άρα, καλά.\nΚατάφερα να μου δανείσουν το κτήμα στην Καρρετέρα αλ Μαρ, μέρος που είχα επιλέξει για να γίνει η σύλληψη. Με μας ανέβηκαν διάφοροι φίλοι, αλλά σχεδόν ποτέ δεν μπερδευόμασταν. Οι μέρες ξημέρωναν σκοτεινές και η ομίχλη έπεφτε νωρίς, κι εκείνη γέμιζε νοσταλγία και μελαγχολία, κάτι που, περιέργως, δεν της προκαλούσε αφοβία, αλλά κίνηση.\nΠερπατούσαμε ώρες, ερχόμενοι κάθε φορά πιο κοντά στην κορυφογραμμή των βουνών. Εκείνη άντεχε τον τόσο απόκρημνο δρόμο χωρίς ούτε ένα παράπονο.\nΗ μέρα μου ήρθε καθαρή, με άπλετη ορατότητα. Ξυπνήσαμε με τον ήλιο και αρχίσαμε να ανεβαίνουμε, διατεθειμένοι αυτή τη φορά να φτάσουμε ως την κορυφή. Οι γκουάβες και οι γαλατσίδες άλλαζαν πολλαπλούς τόνους του πράσινου σε κάθε βήμα που κερδίζαμε, και τα πουλιά τραγουδούσαν "πιτσαχουέ- πιτσαχούε" και όλο αυτό έφτανε σε μένα σαν ένα αυθεντικό σημάδι γονιμότητας.\nΜέχρι τις δύο το απόγευμα περάσαμε την τελευταία πλαγιά από άσπρες πέτρες και είχαμε, ξαφνικά, μια θέα της θάλασσας να τρελαίνεσαι, χιλιάδες και χιλιάδες χιλιόμετρα. Το κρύο του βουνού και η κάψα της που ενατένιζε εκεί τη θάλασσα την ώθησε να με αγκαλιάσει κι εγώ απάντησα καλύτερα από ποτέ. Ανακάλυψα με τόλμη τα στήθη της, έγλειψα τις τρίχες της, γραντζούνισα με το αίμα της το λιβάδι γιαραγουά, μπόρεσα να νιώσω πώς τα περίπλοκα σπλάχνα της άνοιγαν για να του δώσουν βήμα, καμπίνα και καταλύτης στο υγιές σπέρμα μου και στη βρύση που θα έδινε, μαρτυρία της ύπαρξής μου. Δεν πιστεύω πως εκείνη το απόλαυσε.\nΠαντρευτήκαμε στα κρυφά, χτύπημα πολύ αριστοκρατικό για οικογένειες όπως η δική της και η δική μου. Ήμασταν ο πιο νεανικός γάμος στην κοινωνία του Κάλι και βγήκαμε πολύ στην εφημερίδα και ο κόσμος μας κοιτούσε και μας έκαναν πολλά πάρτι κι εμείς απαντούσαμε σε όλα με μια σιωπηρή και υπεράνω στάση, πάντα στοχαζόμενοι. Με χαρά μπήκαμε στην Έκτη Γυμνασίου, συγκρίνοντας και χαϊδεύοντας τα σχολικά μας βιβλία. Μέσα σε λίγους μήνες πάχυνε υπερβολικά πολύ και της έρχονταν εμετοί, οπότε και δεν μπορούσε να επιστρέψει στο σχολείο και έχασε την Έκτη. Εγώ έλειψα από μάθημα μόνο μια μέρα: τη μέρα που μετά από τέσσερις ώρες πείσματος και με πολλή ταλαιπωρία, άφησε το γιο μου να βγει. Γεννήθηκε μια βροχερή μέρα. Δεν ήρθαμε σε συμφωνία για το όνομα, αλλά επικράτησε η γνώμη μου: τον ονόμασα Αουγούστο, που, πάντα, σε κάνει να σκεφτείς διακεκριμένη συμπεριφορά και επίγνωση της Νίκης. Ήμουν εξ' ολοκλήρου μια διασημότητα στο σχολείο, πατέρας στα 16 μου χρόνια. Εκείνη δεν ήθελε να κάνει γυμναστική και της έμεινε μια ζαρωμένη κοιλιά πολύ άσχημη, και τα στήθη της πρήστηκαν σαν πρώιμα σύκα και μετά της έπεσαν. Θυμάμαι πρωινά στα οποία άνοιγα το μάτι μόνο για να με βρω στη φυσική δόξα, ξύπνιος από το κλάμμα του Αουγούστο, και γύριζα να κοιτάξω εκείνη, ξύπνια εδώ και πολλές ώρες με το βλέμμα χαμένο στον ξάστερο ουρανό, αρνούμενη πάντα να μου απαντήσει τι ήταν αυτό που σκεφτόταν. Δεν επέμεινα. Το είχα προβλέψει αυτό. Δεν φρόντιζε καλά το γιο μας. Ούτε ήθελε να επιστρέψει στο σχολείο. Έχασε το ενδιαφέρον για τα πάντα, περνούσε τις μέρες χωρίς να περιποιείται τον εαυτό της και χωρίς να καθαρίζει το σπίτι, καθισμένη στραβά σε μια καρέκλα, φυλακισμένη ενός κενού που υποθέτω πρέπει να 'ναι φυσιολογικό αφότου έχει υπάρξει κανείς γεμάτος και ολοστρόγγυλος σαν ένα ομφαλοφόρο πορτοκάλι. Εγώ δεν την άγγιξα ξανά. Ούτε εκείνη θα είχε αφεθεί. Εν τέλει, μια μέρα έφυγε από το σπίτι, και καθυστέρησε να γυρίσει. Έκανε νέες φιλίες, νέους πιο γέρους από εκείνη και συνέχιζε να βγαίνει. Αλλά δεν μου έλειπε. Εγώ εκπλήρωνα έγκαιρα τις σχολικές μου υποχρεώσεις. Σηκωνόμουν νωρίς, έδινα το μπιμπερό στο παιδί, άλλαζα πάνες, σκούπιζα, σφουγγάριζα. Γυρνώντας από το σχολείο περνούσα ώρες αφήνοντας τον Αουγούστο να μου σφίγγει τον δείκτη και παρατηρώντας το πιπί του, το μόνο που βγήκε ίδιο με μένα, γιατί όλα τα υπόλοιπα, μάτια, μαλλί και μέτωπο ήταν δικά της. Όταν επέστρεφε, ποτέ δεν συζητούσαμε. Περνούσε το χρόνο της εκεί γύρω, χωρίς να κοιμάται ή να ακούει μουσική. Ήξερα πως έπαιρνε ναρκωτικά. Δεν έδινα δεκάρα. Εξασφάλισα μια υποδερμική μιας χρήσης, ένα γραμμάριο από την καλύτερη κοκαΐνη με τον φίλο Γκόμες και μια νύχτα την ξύπνησα. Έφτασε πολύ αργά, πέφτοντας από το μεθύσι, πέφτοντας σε όλα τα εμπόδια. Εγώ την πήρα, έτριψα το κεφαλάκι της μέχρι που αποκοιμήθηκε στο στήθος μου. Ετοίμασα την κοκαΐνη, όταν πήρα το ένα μπράτσο της, το έσφιξα και ψηλάφισα για τις καλές τις φλέβες άνοιξε τα μάτια και με κοίταξε, μπερδεμένη. Εγώ της χαμογέλασα. Νομίζω της ενέχυσα μισό γραμμάτιο, με απαλές πιέσεις. Εκείνη έπαιρνε εκφράσεις και χαμογελάκια κι εγώ ένιωσα ζήλια: ποτέ δεν συμπεριφέρθηκε έτσι με τους οργασμούς μου. Μετά σηκώθηκε και ξεκίνησε να χοροπηδάει σε όλο το σπίτι, έβαλε το στέρεο στη διαπασών και δεν με απασχολούσε αν θα ξυπνούσε τον Αουγούστο. Γελούσα μαζί της.\nΕδώ και μέρες δεν τη βλέπω. Πήγε για βόλτα στο Σαν Αγουστίν, νομίζω, με ένα κοπάδι από γκρίνγκος. Ελπίζω να μη γυρίσει, να πεθάνει ή να δεχθεί εκεί αυτό που της αξίζει. Εγώ τέλειωσα την Έκτη με όλες τις τιμές, διαβάζω κόμιξ και περιμένω μια καλύτερη εποχή με το γιο μου.\nBerenice / El atravesado / Maternidad / El Tiempo de la ciénaga (1978). Cali: Editorial Andes.\nΕτικέτες Andrés Caicedo\nΟι νεκρές της Χουάρες του Κάρλος Αγουασάκο\nΗ Γαλλίδα, του Ρομπέρτο Μπολάνιο\nΗ Αμερική στη γλώσσα της μνήμης, της Τζιοκόντα Μπέ...\nΣυγκλονισμένοι και οργισμένοι, του Μάριο Μπενεντέτ...\nΟι λογοτεχνικές σιωπές, του Ρομπέρτο Μπολάνιο\nΔευτέρα, του Ρόκε Δάλτον


Εκδηλώσεις ελληνοτουρκικής φιλίας Δήμων Μελλισίων- Βουρλών | Chios News\nΑρχική Νέα Τοπικά Εκδηλώσεις ελληνοτουρκικής φιλίας Δήμων Μελλισίων- Βουρλών\nΕκδηλώσεις ελληνοτουρκικής φιλίας Δήμων Μελλισίων- Βουρλών\nΜε ιδιαίτερη επιτυχία πραγματοποιήθηκε στο Δήμο Βουρλών στη Μικρασία, πολιτιστική βραδιά από κοινού με το Δήμο Μελλισίων Αττικής.\nΠρόκειται για την απαρχή μιας φιλίας και πολιτιστικών ανταλλαγών που πριν από ένα περίπου χρόνο ξεκίνησε με τις επαφές του Δημάρχου Μελισσίων, Μανώλη Γραφάκου με τις τοπικές αρχές της περιοχής και συγκεκριμένα του Έπαρχου Βούρλων, Sahim Bayan.\nΑφορμή της προσπάθειας ανάπτυξης δεσμών με τα Βουρλά στάθηκαν οι μικρασιατικές ρίζες μεγάλου μέρους του πληθυσμού των Μελισσίων, που έλκουν την καταγωγή τους από το χωριό Γκιουλμπαξέ, την ελληνική Ροδώνη.\nΟι εκδηλώσεις πραγματοποιήθηκαν την περασμένη Παρασκευή στο πολιτιστικό κέντρο του Δήμου Βουρλών, όπου περίπου 1000 άτομα παρακολούθησαν την από κοινού διαμορφωμένη μουσικοχορευτική εκδήλωση.\nΝα σημειωθεί ότι ήταν η πρώτη φορά που μελισσιώτικη αποστολή επισκέπτεται επίσημα περιοχή της Μικράς Ασίας και συμμετέχει σε κοινές εκδηλώσεις.\nΗ Παρασκευή Σαββαϊδου με καταγωγή από το Γκιούλμπαξε εξέφρασε τη συγκίνησή της: «Μόνο που σκέφτεσαι ότι από εδώ ξεκίνησαν οι παππούδες σου, ότι αυτές είναι οι ρίζες μας αρκεί», σημειώνει.\n«Από το Γκιούλμπαξε, Ροδώνη στα ελληνικά κατάγονταν και οι δυο μου γονείς» τονίζει η Ευαγγελία Βλυσίδου- Λεονταρίδου.\n«Εμείς τα παιδιά τους, πατώντας σε αυτά τα χώματα νιώθουμε συγκίνηση και παράλληλα υπερηφάνεια αλλά και πόνο για ότι χάσαμε», σημειώνει.\n«Στα Μελίσσια με τη βοήθεια του Δήμου έχει ξεκινήσει προσπάθεια συγκέντρωσης αρχειακού και μουσειακού υλικού ώστε να λειτουργήσει Μικρασιατικό Μουσείο. Συγκεντρώνομαι ότι έχει απομείνει στα μπαούλα!», μας λέει χαρακτηριστικά.\nΟ Δήμαρχος Μελισσίων κ. Γραφάκος χαρακτήρισε εντυπωσιακή τη βραδιά και σημείωσε ότι πρόκειται για την απαρχή πολιτιστικών ανταλλαγών και συναντήσεων.\nΜάλιστα προσκάλεσε το Δήμαρχο και τον Έπαρχο Βουρλών του χρόνου να ηγηθούν αντιπροσωπείας ώστε να πραγματοποιηθούν αντίστοιχες εκδηλώσεις στα Μελίσσια.\nΤην ικανοποίησή της εξέφρασε και η Γενική Πρόξενος της Ελλάδας στη Σμύρνη Χαρά Σκολαρίκου. «Είναι μια εκδήλωση πραγματικής ελληνοτουρκικής προσέγγισης η οποία εκδηλώθηκε μέσα από τον πολιτισμό και ήρθαν πιο κοντά αυτά τα νέα παιδιά», τόνισε αποδίδοντας τα εύσημα στο Δήμαρχο Μελισσίων και Έπαρχο Βουρλών που είχαν αυτή την έμπνευση.\nΤο πρόγραμμα έκλεισε με τους νεαρούς χορευτές από Ελλάδα και Τουρκία να χορεύουν μαζί στους ρυθμούς του χασαποσερβικού.


Χριστουγεννιάτικα στολίδια Αντίκες στο Μόναχο!!!\nΤα Χριστούγεννα πλησίαζαν τρομακτικά και εμείς δεν είχαμε ούτε δέντρο ούτε στολίδια για το σπίτι… Έλα μου όμως που ένα από τα αγαπημένα μου πράγματα σ’ αυτή τη γιορτή είναι τα στολίδια της. Όταν ξέρεις βέβαια πως να στολίσεις και έχεις αισθητικό κριτήριο! Γιατί αλλιώς… πολλά πράγματα μπορούν να πάνε λάθος και να καταλήξεις να σε κάνουν αστέρι στη κορυφή του δέντρου της πλατείας Συντάγματος μερικοί καλαίσθητοι που προσέβαλλες την αισθητική τους! Και δεν τους αδικώ… Θυμάμαι μέχρι πριν 4-5 χρόνια που κάθε παραμονή Πρωτοχρονιάς πηγαίναμε στο σπίτι του θείου μου για ρεβεγιόν.Κάθε χρόνο λοιπόν, στη διαδρομή, περνάγαμε από ένα σπίτι που είχε πάντα τον ίδιο άθλιο, υπερβολικό και kitsch στολισμό. Την έκφραση “σαν τη παράγκα του καρακγιόζη” την ξέρετε ή το “πως ντύθηκες έτσι, σα λατέρνα είσαι!”; Έ είναι ιδανικές για να το χαρακτηρίσουν! Πράσινα, κόκκινα, κίτρινα και μπλε φωτάκια πηγαίνανε από το ένα δέντρο στο άλλο, συναντούσανε το μπαλκόνι του πρώτου ορόφου για να καταλήξουν στο μπαλκόνι του δεύτερου!!! Ήταν τραγικό! Ακόμα και τώρα που το θυμάμαι πονάνε τα μάτια μου…\nΤέλος πάντων, στο θέμα μας τώρα! Αποφασίσαμε λοιπόν να κάνουμε μια βόλτα στις Χριστουγεννιάτικες αγορές του Μονάχου προς αναζήτηση ωραίων στολιδιών. Πηγαίνοντας από το Sendlinger Tor προς τη Viktualienmarkt (κάτι σαν τη λαϊκή αγορά του Μονάχου) ανακαλύψαμε ένα κιόσκι με όμορφες γυάλινες χριστουγεννιάτικες μπάλες. Έτσι όπως ήταν οι μπάλες όταν ήμουν 7-8 χρονών: με όμορφα σχέδια, που δεν φαινόντουσαν τυποποιημένα τα οποία ήταν πολλές φορές ζωγραφισμένα στο χέρι και φυσικά οι μπάλες ΔΕΝ ήταν πλαστικές! Τις σιχαίνομαι τις πλαστικές μπάλες, δεν με νοιάζει που σπάνε πιο δύσκολα, προτιμώ να σπάω 2-5 μπάλες το χρόνο, από την απροσεξία μου φυσικά, και μετά να ρίχνω χριστ………μπιιιιπ όλη μέρα παρά να αγοράσω τις kitsch φτηνιάρικες πλαστικές μπάλες.\nΈτσι όπως ήταν οι μπάλες όταν ήμουν 7-8 χρονών: με όμορφα σχέδια, που δεν φαινόντουσαν τυποποιημένα.\nΌλα τα στολίδια ήταν αντίκες και χρονολογούνταν από το 1850 μέχρι το 1950.\nΈλα μου όμως που οι συγκεκριμένες μπάλες στο συγκεκριμένο κιόσκι ήταν πανάκριβες! Όταν πλησιάσαμε για να τις δούμε από κοντά καταλάβαμε ότι επρόκειτο για μεταχειρισμένες, πράγμα το οποίο φυσικά προσέδιδε ακόμα περισσότερο στην γοητεία τους. Αυτό που δεν είχαμε καταλάβει όμως, το οποίο μας εξήγησε ο συμπαθητικός παππούς, που ήταν υπεύθυνος, ήταν ότι όλα τα στολίδια ήταν αντίκες και χρονολογούνταν από το 1850 μέχρι το 1950. Όπως καταλαβαίνετε λοιπόν, αν όχι όλα, η πλειοψηφία τους ήταν χειροποίητα και ζωγραφισμένα στο χέρι!!! Έτσι, πήραμε μερικές φωτογραφίες και συνεχίσαμε τη βόλτα μας, καθώς η τσέπη μας δεν μας έδινε τη δυνατότητα να αγοράσουμε κάτι. Αφήστε που όταν μάθαμε ότι είναι αντίκες είπαμε ασ’ το καλύτερα, επιβιώσαν μέχρι τώρα, δεν χρειάζεται να πέσουν στα χέρια μας!!!\nΟι αγαπημένες μου: η ασημένια με το μπλε ζωγραφιστό λουλούδι (μου θυμίζει μία που είχαμε στο σπίτι όταν ήμουν ακόμα νιάνιαρο) και τα κόκκινα μανιτάρια!!!\nΑ! Και φυσικά η γυάλινη διαφανής καμπάνα!!!\nPhotos: Άλκηστις Καφετζή


Φωτιά στα Βίλια: Μάχη με τις διάσπαρτες εστίες - Εκκενώσεις οικισμών\nΣυνεχίζεται η "μάχη" με τις φλόγες στα Βίλια, όπου το πρωί της Πέμπτης (19/08) εκκενώθηκαν πέντε οικισμοί, καθώς η φωτιά καίει σε διάσπαρτες εστίες και ενώ οι... 19.08.2021, Sputnik Ελλάδα\nΜαίνεται, για τέταρτη ημέρα, η φωτιά στα Βίλια, με τη «μάχη» να δίδεται σε διάσπαρτες εστίες. Συγκεκριμένα, σύμφωνα με ενημέρωση από την Πυροσβεστική, η πυρκαγιά βρίσκεται σε εξέλιξη, σε διάσπαρτες εστίες, ενώ εκκενώθηκαν για προληπτικούς λόγους οι οικισμοί Αγία Παρασκευή, Καραούλι, Θέα, Πανόραμα και Τιτάν. Στο σημείο επιχειρούν 427 πυροσβέστες, 149 οχήματα, αλλά και από την Πολωνία 143 πυροσβέστες με 46 οχήματα. Επίσης, στη «μάχη» με τις φλόγες συμμετέχουν και πέντε ελικόπτερα, μαζί με πέντε αεροσκάφη, μεταξύ των οποίων και το ρωσικό Beriev-200. Η Πυροσβεστική εκφράζει ανησυχία για τις συνεχείς αλλαγές των διευθύνσεων των ανέμων, κάτι που δυσχεραίνει τις προσπάθειες κατάσβεσης. Ο αντιπεριφερειάρχης Πολιτικής Προστασίας Βασίλης Κόκκαλης έκανε λόγο για ένα πολύ δύσκολο ξημέρωμα στην ευρύτερη περιοχή στα Βίλια.«Έχουμε το πρόβλημα με τη φωτιά στο Καραούλι, στον Άγιο Χαράλαμπο αριστερά της Αγ. Σωτήρας και στους οικισμούς στη Θέα, στο Παλαιοχώρι, στο Πανόραμα και Παλαιοκούνδουρα» είπε ο ίδιος, μιλώντας στον ΣΚΑΪ.Από την πλευρά του, ο αντιπεριφερειάρχης Δυτικής Αττικής Λευτέρης Κοσμόπουλος, μιλώντας στο OPEN, προειδοποίησε ότι απειλούνται σπίτια στους οικισμούς Καραούλι και Θέα. Όσον αφορά στις καταστροφές που αφήνουν πίσω τους οι φλόγες, οι πρώτες εκτιμήσεις κάνουν λόγο για 80.000 στρέμματα γης στα Βίλια που έγιναν στάχτη.Την εξέλιξη της πυρκαγιάς καταγράφει, εν τω μεταξύ, βίντεο του Εθνικού Αστεροσκοπείου Αθηνών (ΕΕΑ) / meteo.gr.Μέσα από ένα timelapse βίντεο διαφαίνεται το νέφος καπνού από τις φλόγες με το πέρασμα των ωρών και καθώς η φωτιά συνεχίζει να καίει αδιάκοπα.\nπυρκαγιά, φωτιά, βίλια, πυροσβεστική\n09:12 19.08.2021 (Ανανεώθηκε: 11:54 19.08.2021)\n© Φωτογραφία : Nick Paleologos / SOOCΤρΙτη μέρα της πυρκαγιάς στα Βίλια\nΣυνεχίζεται η "μάχη" με τις φλόγες στα Βίλια, όπου το πρωί της Πέμπτης (19/08) εκκενώθηκαν πέντε οικισμοί, καθώς η φωτιά καίει σε διάσπαρτες εστίες και ενώ οι ασταθείς άνεμοι δυσκολεύουν τις προσπάθειες κατάσβεσης,\nΜαίνεται, για τέταρτη ημέρα, η φωτιά στα Βίλια, με τη «μάχη» να δίδεται σε διάσπαρτες εστίες.\nΣυγκεκριμένα, σύμφωνα με ενημέρωση από την Πυροσβεστική, η πυρκαγιά βρίσκεται σε εξέλιξη, σε διάσπαρτες εστίες, ενώ εκκενώθηκαν για προληπτικούς λόγους οι οικισμοί Αγία Παρασκευή, Καραούλι, Θέα, Πανόραμα και Τιτάν.\nΣτο σημείο επιχειρούν 427 πυροσβέστες, 149 οχήματα, αλλά και από την Πολωνία 143 πυροσβέστες με 46 οχήματα. Επίσης, στη «μάχη» με τις φλόγες συμμετέχουν και πέντε ελικόπτερα, μαζί με πέντε αεροσκάφη, μεταξύ των οποίων και το ρωσικό Beriev-200.\nΗ Πυροσβεστική εκφράζει ανησυχία για τις συνεχείς αλλαγές των διευθύνσεων των ανέμων, κάτι που δυσχεραίνει τις προσπάθειες κατάσβεσης.\nΟ αντιπεριφερειάρχης Πολιτικής Προστασίας Βασίλης Κόκκαλης έκανε λόγο για ένα πολύ δύσκολο ξημέρωμα στην ευρύτερη περιοχή στα Βίλια.\n«Έχουμε το πρόβλημα με τη φωτιά στο Καραούλι, στον Άγιο Χαράλαμπο αριστερά της Αγ. Σωτήρας και στους οικισμούς στη Θέα, στο Παλαιοχώρι, στο Πανόραμα και Παλαιοκούνδουρα» είπε ο ίδιος, μιλώντας στον ΣΚΑΪ.\nΑπό την πλευρά του, ο αντιπεριφερειάρχης Δυτικής Αττικής Λευτέρης Κοσμόπουλος, μιλώντας στο OPEN, προειδοποίησε ότι απειλούνται σπίτια στους οικισμούς Καραούλι και Θέα.\nΌσον αφορά στις καταστροφές που αφήνουν πίσω τους οι φλόγες, οι πρώτες εκτιμήσεις κάνουν λόγο για 80.000 στρέμματα γης στα Βίλια που έγιναν στάχτη.\nΤην εξέλιξη της πυρκαγιάς καταγράφει, εν τω μεταξύ, βίντεο του Εθνικού Αστεροσκοπείου Αθηνών (ΕΕΑ) / meteo.gr.\nΜέσα από ένα timelapse βίντεο διαφαίνεται το νέφος καπνού από τις φλόγες με το πέρασμα των ωρών και καθώς η φωτιά συνεχίζει να καίει αδιάκοπα.


ΝΑΠΟΛΗ 120€ (4ΜΕΡΕΣ ΜΑΙΟΣ ,ΙΟΥΝΙΟΣ) - Travelsecrets.gr\nHome / taxidia / ΝΑΠΟΛΗ 120€ (4ΜΕΡΕΣ ΜΑΙΟΣ ,ΙΟΥΝΙΟΣ)\nΝΑΠΟΛΗ 120€ (4ΜΕΡΕΣ ΜΑΙΟΣ ,ΙΟΥΝΙΟΣ)\ntravelsecrets Δευτέρα, Φεβρουαρίου 13, 2017\nΤαξιδέψτε στη Νάπολη ,Μάιο και Ιούνιο με τελική τιμή από 120€ αεροπορικά και ξενοδοχείο μαζί με όλους τους φόρους.\nΛίγα λόγια για την Νάπολη\n«Δες τη Νάπολη και ύστερα μπορείς να πεθάνεις», λέει μια ιταλική παροιμία. Η τρίτη μεγαλύτερη πόλη της Ιταλίας μετά τη Ρώμη και το Μιλάνο.Είναι ένα συναρπαστικό μέρος γεμάτο ζωντάνια, μεσαιωνικά κτήρια και παλιές εκκλησίες, κουλτούρα και «ανοιχτούς» ανθρώπους, υπαίθριες αγορές και μια κουζίνα για να… γλείφουμε τα δάχτυλά μας!\nΜόλις 30χλμ μακριά ,στη βόρεια πλευρά του κόλπου βρίσκεται η παλιά πόλη της Πομπηίας ,που αφανίστηκε απο την ισχυρή έκρηξη του Βεζούβιου το 79 μ.χ. ,και πρέπει οπωσδήποτε να επισκεφτείτε.\nΗ καλύτερη περιοδος να πάει κανεις είναι τον Μάιο και τον Ιούνιο καθώς τότε είναι και το φεστιβάλ Maggio dei Monumenti.\nΗ τιμή των 120€ ισχύει για τις 03/06 με 06/06 αλλά υπάρχουν πολλές διαθέσιμες ημερομηνίες Μάιο και Ιούνιο με συνολική τιμή κάτω από 150€.\nΠοιο αναλυτικά οι ημερομηνίες μαζί με το συνολικό κόστος αεροπορικά και διαμονή ,είναι οι παρακάτω:\n15/04 - 18/04 (185€) Πάσχα\n29/04 - 02/05 (150€) Πρωτομαγιά\n13/05 - 16/05 (150€)\n20/05 - 23/05 (135€)\n27/05 - 30/05 (135€)\n03/06 - 06/06 (118€)\n10/06 - 13/06 (126€)\n17/06 - 20/06 (141€)\n24/06 - 27/06 (132€)\n01/07 - 04/07 (138€)\n*Οι συγκεκριμένες τιμές ισχύουν την στιγμή που αναρτήθηκε αυτή η δημοσίευση (13/02) ,και ενδέχεται να αυξηθούν σύντομα.\nΤα αεροπορικά εισιτήρια είναι με την EasyJet με απευθείας πτήση , και κοστίζουν από 59€ στις παραπάνω ημερομηνίες.Κράτηση θα κάνετε απευθείας από την ιστοσελίδα της εταιρίας.\n*Στην τιμή περιλαμβάνεται χειραποσκευή μέγιστου βάρους 10 κιλών. Διαστάσεις 50cm x 40cm x 20cm.\nΤον Μάιο τα ξενοδοχεία είναι ακριβά καθώς τότε είναι και το φεστιβάλ Maggio dei Monumenti ,όποτε για αυτή την περίοδο προτείνουμε ένα οικονομικό ξενοδοχείο 2 αστέρων με καλές κριτικές.\nΤον Ιούνιο οι τιμές είναι σε φυσιολογικά επίπεδα ,οπότε προτείνουμε ένα ξενοδοχείο 3 αστέρων κοντά στο κέντρο επίσης με καλές κριτικές.\nΠοιο αναλυτικά δείτε παρακάτω:\nΤο Cesare Augusto είναι 3 αστέρων και απέχει 5 λεπτά με τα πόδια από το σταθμό Lala του μετρό, ενώ το ιστορικό κέντρο της Νάπολης βρίσκεται μόλις 2 στάσεις με το μετρό μακριά. Οι κριτικές του στο booking είναι καλές με βαθμολογία πελατών 7,4\nΠροσφέρει εως 39% έκπτωση αυτές τις ημερες ,και η τιμή του για 3 νυχτες τον Ιούνιο είναι στα 129€ το δίκλινο.Στη τιμή περιλαμβάνεται και εξαιρετικό πρωινό.\nΑν δεν εμφανίζεται η έκπτωση ,κάντε login στην ιστοσελίδα του booking.\nΞενοδοχειο 2 αστέρων\nΤο Hotel Fiorentina βρίσκεται κοντά στο αεροδρόμιο της Νάπολης.Το κέντρο απέχει περίπου 6χλμ μακριά και μπορείτε να πάτε με τα δημόσια μέσα σε περίπου 30-40 λεπτά.Το ξενοδοχείο προσφέρει δωρεάν χρήση ποδηλάτων.Εχει πολύ καλες κριτικες με βαθμολογία 8,3 στο booking. Η τιμή του για 3 νύχτες είναι στα 130€ το δίκλινο και περιλαμβάνει δωρεάν πρωινό.\nΑνάλυση τιμής για 2 άτομα (03/06 - 06/06)\n•Αεροπορικά εισιτήρια: 118€


Κωδικός Περιοχής 7588 / +437588 / 00437588 / 011437588, Αυστρία\nΚωδικός Περιοχής 7588 (+437588 / 00437588 / 011437588)\nΚωδικός Περιοχής: 7588 (+43 7588)\nΤο πρόθεμα 7588 είναι ο κωδικός περιοχής για το Ried im Traunkreis. Για τον πλασματικό αριθμό τηλεφώνου 9999181 και τον κωδικό περιοχής 7588 ο αριθμός που θα καλέσετε είναι ο 7588 9999181. Και το Ried im Traunkreis βρίσκεται στη Αυστρία.\nΤο πρόθεμα κωδικού περιοχής αντιστοιχίζει τον αριθμό τηλεφώνου ενός συνδρομητή σε μια συγκεκριμένη τοποθεσία. Εκτός από τον κωδικό περιοχής υπάρχουν και άλλοι τύποι προθέματος: Διεθνή προθέματα χώρας, προθέματα παρόχων κινητής τηλεφωνίας και προθέματα διαφόρων υπηρεσιών. Αυτά συνδυάζονται για να εξυπηρετούν διάφορους σκοπούς. Όταν καλείτε από τη μια χώρα στην άλλη σε περιπτώσεις όπου ο παραλήπτης της κλήσης έχει σταθερό τηλέφωνο, το πρόθεμα χώρας συνδυάζεται με τον κωδικό περιοχής και τον αριθμό του συνδρομητή. Για τον πλασματικό αριθμό τηλεφώνου 9999181, τον κωδικό περιοχής 7588 (Ried im Traunkreis) και τον Κωδικός κλήσης χώρας 0043 ο αριθμός που θα καλέσετε είναι ο 0043 7588 9999181. Εάν η κλήση γίνεται σε μια κινητή συσκευή, ο Κωδικός κλήσης χώρας συνδυάζεται με το πρόθεμα του παρόχου κινητής τηλεφωνίας και τον αριθμό του συνδρομητή. Εάν πραγματοποιηθεί κλήση σε συνδρομητή στην ίδια χώρα, ο Κωδικός κλήσης χώρας μπορεί να παραλειφθεί. Στην περίπτωση εθνικών κλήσεων από ένα σταθερό δίκτυο σε άλλο, ο κωδικός περιοχής μπορεί επίσης να παραλειφθεί σε πολλές χώρες όταν και οι δύο συνδρομητές έχουν τον ίδιο κωδικό περιοχής. Ιδιαίτερα σε χώρες όπου οι συνδρομητές είναι σε θέση να διατηρήσουν τον ίδιο αριθμό τηλεφώνου μετά τη μετακίνησή τους σε άλλη τοποθεσία ή πόλη, ο κωδικός περιοχής - στην περίπτωση αυτή ο 7588- πρέπει επίσης να καλείται.\nΟι υπηρεσίες στις οποίες υπάρχει πρόσβαση μέσω υπηρεσίας προθεμάτων ενδέχεται να επιβαρύνονται όχι μόνο από εταιρείες τηλεπικοινωνιών, αλλά και από εταιρείες που προσφέρουν αυτές τις υπηρεσίες. Ως αποτέλεσμα, ορισμένες αμφιλεγόμενες εταιρείες προσφέρουν υπηρεσίες που δεν χρησιμεύουν, αλλά επιφέρουν υψηλές αμοιβές. Προκειμένου να αυξήσουν ακόμη περισσότερο τα κέρδη τους, οι υπηρεσίες αυτές προσπαθούν να κρατούν τους καλούντες στη γραμμή όσο το δυνατόν περισσότερο. Οι εποπτικές αρχές λαμβάνουν τακτικά μέτρα κατά παρόχων, αλλά δεν μπορεί να γίνει επίκληση αυτών. Εκτός από τους ειδικούς αριθμούς που μπορούν να αναγνωριστούν μέσω των προθεμάτων τους, υπάρχουν και αριθμοί ταχείας κλήσης. Οι πιο γνωστοί είναι ο αριθμός έκτακτης ανάγκης 112 στην Ευρώπη και 911 στη Βόρεια Αμερική. Αυτοί οι αριθμοί μπορούν να χρησιμοποιηθούν σε εθνικό επίπεδο και δεν χρειάζονται προθέματα, δηλ. χωρίς Κωδικός κλήσης χώρας +43 (0043) ή κωδικός περιοχής 7588 (Ried im Traunkreis).\nΑν βρίσκεστε εκτός της Αυστρία και θέλετε να καλέσετε ένα άτομο στο Ried im Traunkreis, εκτός από τον κωδικό περιοχής, χρειάζεστε τον Κωδικός κλήσης χώρας που αντιστοιχεί στη χώρα που επιθυμείτε να καλέσετε. Ο Κωδικός κλήσης χώρας για τη Αυστρία είναι το +43 (0043), οπότε αν βρίσκεστε στην Ελλάδα και θέλετε να καλέσετε ένα άτομο στο Ried im Traunkreis, θα πρέπει να προσθέσετε στον αριθμό τηλεφώνου του εν λόγω ατόμου το +43 7588 ως πρόθεμα. Το μηδέν μπροστά από τον κωδικό περιοχής παραλείπεται στην περίπτωση αυτή. Για τον πλασματικό αριθμό τηλεφώνου 9999181, τον κωδικό περιοχής 7588 (Ried im Traunkreis) και τον Κωδικός κλήσης χώρας 0043 ο αριθμός που θα καλέσετε είναι ο 0043 7588 9999181.


Συντάχθηκε από Παυλάκος Μαυροειδής στις 13 Φεβρουαρίου 2017 . Last updated on 06 Νοεμβρίου 2017 . Εμφανίσεις: 396\nΣυντάχθηκε από Παυλάκος Μαυροειδής στις 10 Φεβρουαρίου 2017 . Last updated on 06 Νοεμβρίου 2017 . Εμφανίσεις: 417\nΤην Τρίτη 12 Φεβρουαρίου 2017, μαζευτήκαμε στη μεγάλη αίθουσα του σχολείου μας για να κόψουμε την Βασιλόπιτα των μαθητών. Τυχερή η Κωνσταντίνα που κέρδισε το φλουρί μαζί με υδρόγειο σφαίρα φωτιστικό.\nΜαθαίνοντας για τον Τομέα Γεωπονίας\nΣυντάχθηκε από Παυλάκος Μαυροειδής στις 02 Φεβρουαρίου 2017 . Last updated on 01 Νοεμβρίου 2017 . Εμφανίσεις: 427\nΣτο πλαίσιο της Ζώνης Δημιουργικών Δραστηριοτήτων, θέλοντας να γνωρίσουμε καλύτερα τον τομέα Γεωπονίας Τροφίμων και Περιβάλλοντος του σχολείου μας ετοιμάσαμε και φάγαμε φούσκαρα, οργώσαμε και προετοιμάσαμε τον κήπο για φύτεμα, ανοίξαμε αυλάκια και φυτέψαμε κρεμμύδια και βάλαμε σε σπορείο τομάτες και πιπεριές οι οποίες ελπίζουμε να είναι έτοιμες για μεταφύτευση μετά το Πάσχα.\nΠάρτε την Συνταγή\nΔιάσημες Φωτογραφίες και η Ιστορία τους\nΣυντάχθηκε από Παυλάκος Μαυροειδής στις 29 Ιανουαρίου 2017 . Last updated on 19 Νοεμβρίου 2017 . Εμφανίσεις: 413\nΗ ιστορία της φωτογραφίας αρχίζει από μια απλή παρατήρηση ενός νόμου της οπτικής και ήταν γνωστός από τους αρχαίους χρόνους. Οι πρώτες αναφορές έρχονται από τον 5ο αιώνα π.χ από τους κινέζους και τους αρχαίους Έλληνες. Αν μπείτε σε ένα πολύ σκοτεινό δωμάτιο μια ηλιόλουστη ημέρα και κάνετε μια μικρή τρύπα σε ένα παράθυρο και κοιτάξετε στον απέναντι τοίχο θα δείτε μια εικόνα έγχρωμη του τοπίου που είναι έξω από το δωμάτιο ανάποδα (ανεστραμμένο είδωλο). Αυτό το φαινόμενο δεν είναι μαγικό απλά στηρίζετε σε ένα νόμο της φυσικής. Ο νόμος λέει ότι οι ακτίνες του φωτός ταξιδεύουν σε ευθεία γραμμή, με αποτέλεσμα να σχηματίζεται ανάποδα πάνω στη γυαλιστερή επιφάνεια μια εικόνα των αντικειμένων που βρίσκονται έξω από το δωμάτιο (ανεστραμμένο είδωλο). Ο σκοτεινός αυτός θάλαμος ονομάστηκε Camera Obscura. Με τον ίδιο τρόπο λειτουργεί και το μάτι μας.\nΔείτε παρακάτω την παρουσίασή μας και το κείμενο με τις διάσημες φωτογραφίες και την ιστορία τους.\nΚατεβάστε την (download ppsx)\nΔιάσημες Φωτογραφίες και η Ιστορία τους (download docx)\nΑκούτα Σουλτάνα, εκπαιδευτικός κλάδου ΠΕ03.\nΣυντάχθηκε από Παυλάκος Μαυροειδής στις 26 Ιανουαρίου 2017 . Last updated on 01 Νοεμβρίου 2017 . Εμφανίσεις: 470\nΣτο μάθημα της Νεοελληνικής Γλώσσας της Β γυμνασίου συναντήσαμε θεματικές όπως ο τόπος μου, τα ταξίδια, οι περιηγήσεις καθώς και τα έθιμα της περιοχής μου. Αποφασίσαμε λοιπόν, με το μαθητή της τάξης να κάνουμε μια διαδρομή στο νησί και να ανακαλύψουμε τις ομορφιές του. Αναζητήσαμε τα πιο σημαντικά αξιοθέατα και πληροφορίες σχετικά με αυτά, τις δραστηριότητες που μπορεί κάποιος να κάνει στο νησί, τις σπουδαίες προσωπικότητες που γεννήθηκαν και έδρασαν στην περιοχή καθώς και τις γαστρονομικές συνήθειες των πολιτών. Με αυτή την αφορμή λοιπόν, καταλάβαμε γιατί η Σύρος αποτελεί πόλο έλξης για τόσους τουρίστες που την επισκέπτονται όλο το χρόνο. Έτσι, δημιουργήσαμε μια τουριστική αφίσα με σκοπό να προσελκύσουμε το ενδιαφέρον ακόμα περισσότερων επισκεπτών που θα έρθουν στο νησί και θα το αγαπήσουν όπως εμείς.\nΔείτε φωτογραφίες από την προσπάθειά μας αλλά και την αφίσα μας.\nΣιούγγαρη Φωτεινή Εκπαιδευτικός κλάδου ΠΕ02\nΗ Δική μας Camera Obscura\nΧριστουγεννιάτικα Στολίσματα 2016-2017


ΕΛΛΗΝΙΚΗ ΝΑΥΣ: Οι χριστιανοί αγωνίζονται να επιβιώσουν στο Χαλέπι\n«…Από 200.000 πιστοί χριστιανοί, σήμερα μείναμε γύρω στις 35.000 με 40.000. Σε λίγες ημέρες έχουμε Χριστούγεννα. Πριν από δύο ή τρεις εβδομάδες, η κατάσταση ήταν πάρα πολύ δύσκολη, όμως σήμερα και μετά την απελευθέρωση του ανατολικού Χαλεπίου, μπορούμε να δούμε φως στο τούνελ. Μερικοί λένε ότι θα γυρίσουν στην αγαπημένη πόλη τους. Ομως πού θα δουλέψουν; Κανείς δεν ξέρει. Πώς θα χτίσουμε ό,τι καταστράφηκε; Πώς θα ανορθώσουμε ανθρώπους και κτίρια, κοινωνία και Παιδεία; Δεν έχω απάντηση…».\nΜε φόντο την επικίνδυνη ρευστότητα και τον αναβρασμό στην περιοχή μετά και την απόφαση του Ντόναλντ Τραμπ να «ορίσει» ως πρωτεύουσα του Ισραήλ την Ιερουσαλήμ, τα βλέμματα της ανθρωπότητας τούτα τα Χριστούγεννα στρέφονται στη διαφιλονικούμενη ιστορική πόλη. Στους εκεί Αγίους Τόπους αναμένεται συρροή πιστών από όλο τον πλανήτη σε μια παρατεταμένη εορταστική περίοδο, καθώς στην Ιερουσαλήμ ο Χριστός γεννιέται… τρεις φορές. Τη μια, για τους χριστιανούς της Δύσης, στις 25 Δεκεμβρίου, την άλλη δεκατρείς μέρες μετά για όσους εορτάζουν με το παλαιό ημερολόγιο και μια εβδομάδα αργότερα είναι τα Χριστούγεννα των Ορθόδοξων Αρμενίων.


i-JUKEBOX.gr - Συνέντευξη MINSK: “Από δίσκο σε δίσκο, χτίζουμε τους εαυτούς μας από την αρχή”\nΠαρασκευή, 19 Οκτωβρίου 2018 12:21\tΓράφτηκε από: Γιάννης Νέγρης\nΣυνέντευξη MINSK: “Από δίσκο σε δίσκο, χτίζουμε τους εαυτούς μας από την αρχή”\nΜετά από μια 15ετή δισκογραφία, μας επισκέπτονται για πρώτη φορά, φέρνοντας στην Αθήνα τον σκληρό και συνάμα ατμοσφαιρικό ήχο τους.\nΟι MINSK βρίσκονται ήδη στον δρόμο και ο ντράμερ τους Ryan Thomas ξέκλεψε λίγο χρόνο για να μας μιλήσει.\n- Χαιρετισμούς από την Ελλάδα Ryan, σε ευχαριστώ για αυτή τη συνομιλία. Το 76λεπτο “The Crash and the Draw” του 2015, αποτελεί το έως τώρα μεγαλύτερο σε διάρκεια άλμπουμ σας. Αυτό είχε να κάνει με το ότι απουσιάσατε 6 χρόνια από τη δισκογραφία, οπότε κατά κάποιο τρόπο συγκεντρώσατε την έμπνευση όλων αυτών των ετών, ή ήταν τυχαίο;\n“Νομίζω ότι ήταν τυχαίο. Όταν ξεκινήσαμε να γράφουμε τον δίσκο, δεν είχαμε κάποια συγκεκριμένη διάρκεια στο μυαλό, απλά προέκυψε το 76λεπτο που ανέφερες. Ήμασταν πολύ χαρούμενοι για τα τραγούδια που είχαμε γράψει και δεν νιώθαμε ότι υπήρχε κάποιο περιττό ‘λίπος’ το οποίο έπρεπε να αφαιρέσουμε”.\n- Υπάρχει κάποιο συγκεκριμένο πλάνο για τον διάδοχο;\n“Τώρα που μιλάμε, θεωρώ πως όχι, αλλά αυτό φυσικά πάντοτε μπορεί να αλλάξει, χα χα! Συνεχώς μας έρχονται ιδέες για riffs, τραγούδια και μοτίβα, οπότε ίσως στο μέλλον να έχουμε κάτι πιο συγκεκριμένο. Προς το παρόν, το πλάνο είναι να αφήσουμε απλά τη μουσική να ρέει και να περιμένουμε το αποτέλεσμα”.\n- Ας αναφερθούμε, όμως, και στα συναυλιακά. Με αφορμή την κυκλοφορία του split album “Bigod”, έχει μόλις ξεκινήσει η περιοδεία με τους Zatokrev (δυστυχώς δεν θα δούμε στην Ελλάδα το συγκεκριμένο double-bill), με τους οποίους η σχέση ξεκίνησε στον δρόμο, όπως έχετε δηλώσει. Θα ήταν πολύ ενδιαφέρον να μάθουμε το όλο ιστορικό.\n“Οι δρόμοι μας με τον Fredy διασταυρώθηκαν στην πρώτη μας ευρωπαϊκή περιοδεία και έκτοτε, πάντοτε βρισκόμαστε στο ίδιο line-up με τους Zatokrev σε κάποιες συναυλίες. Η ιδέα του split ουσιαστικά γεννήθηκε μέσα από νυχτερινές παρέες και συζητήσεις. Οι ετοιμασίες κράτησαν καιρό και γνωρίζω πως και εμείς και τα παιδιά στους Zatokrev, είμαστε ενθουσιασμένοι που επιτέλους ήρθε στο φως αυτή η κυκλοφορία. Δουλέψαμε πολύ σκληρά και πιστεύω πως αυτό φαίνεται και στα τέσσερα τραγούδια του άλμπουμ”.\n- Δύο ακόμη split albums που έχετε κυκλοφορήσει, είναι αυτό μαζί με τους Unearthly Trance, στο οποίο διασκευάσατε δύο τραγούδια του Roky Erickson, και η σειρά διασκευών των Hawkwind μαζί με τους U.S. Christmas και τον Harvestman aka Steve Von Till. Με ποιον τρόπο επηρέασαν αμφότερα τα τιμώμενα πρόσωπα τη μουσική σας;\n“Οι Hawkwind αναμφίβολα διαμόρφωσαν το ψυχεδελικό μονοπάτι που πήραμε, ενώ από την άλλη, τυχαίνει να είμαστε όλοι μεγάλοι φαν του Roky Erickson, οπότε ήταν μια συλλογική απόφαση η συγκεκριμένη κυκλοφορία. Παίζοντας και ηχογραφώντας αυτά τα τραγούδια, αναμφίβολα κερδίσαμε και εμείς και προσθέσαμε στη μουσική μας τα όσα διδαχθήκαμε”.\n- H περιοδεία σας περιλαμβάνει 17 συναυλίες σε ισάριθμες ημερομηνίες. Ποια άλμπουμ έχετε μαζί σας στο βαν;\n“Ωραία ερώτηση, χα χα! Αυτό εξαρτάται από τον κάθε έναν ξεχωριστά. Όλοι έχουμε τα προσωπικά μας γούστα και είναι μάλιστα και διαφορετικά. Πιστεύω ακράδαντα ότι το στέρεο του βαν θα παίζει αρκετό metal, όμως φαντάζομαι πως θα χρησιμοποιούμε και τα ακουστικά μας για τις προσωπικές μας στιγμές. Προσωπικά, ακούω αρκετό ανεξάρτητο/underground hip hop και λίγο punk, αλλά όπως σου είπα, αυτό διαφέρει από άτομο σε άτομο”.\n- Τελευταία ερώτηση Ryan, σε ευχαριστώ και πάλι. Όπως αναφέρετε στη βιογραφία σας, το όνομα του γκρουπ προέρχεται από την πρωτεύουσα της Λευκορωσίας, μια πόλη που ιστορικά έχει υποστεί καταστροφικές πυρκαγιές και που χρειάστηκε να αναγεννηθεί όπως ο Φοίνικας από τις στάχτες του. Παράλληλα, το πρώτο σας demo κυκλοφόρησε το 2003 με τίτλο “Burning”. Συνδέονται μεταξύ τους τα δύο αυτά στοιχεία;\n“Χωρίς δεύτερη σκέψη, όντως η ιστορία του Minsk μας έδωσε έμπνευση για τον τίτλο του demo. Επίσης, πιστεύουμε ότι η καταστροφή της πόλης από τις πυρκαγιές και η ανακατασκευή της, εκφράζει αυτό που κάνουμε και εμείς, σε σχέση με τη μουσική που γράφουμε. Από δίσκο σε δίσκο, χτίζουμε τους εαυτούς μας από την αρχή, σαν να θέλουμε κάθε φορά να φτάσουμε σε απάτητα εδάφη, ξεκινώντας από το μηδέν”.\n* Οι Minsk εμφανίζονται την Πέμπτη 25 Οκτωβρίου στο Κύτταρο Live Club (18€ & 20€ / Rhythm Records, Metal Era, Sound Effect Records, Viva.gr, Athinorama.gr, 11 876, Seven Spots, Reload Stores, Media Markt, Βιβλιοπωλεία Ευριπίδης, Viva Kiosk Συντάγματος, Viva Spot Τεχνόπολης, Yoleni’s). Τη συναυλία ανοίγουν οι Allochiria.\nΟι ώρες εμφάνισης για τη συναυλία των MINSK στο Κύτταρο\nΑνακοινώθηκαν οι ώρες εμφάνισης για την αυριανή (25/10) συναυλία των Minsk με τους Allochiria στο Κύτταρο Live Club.\nΟι MINSK για πρώτη φορά στην Ελλάδα\nΟι Αμερικανοί sludge/post metallers Minsk έρχονται την Πέμπτη 25 Οκτωβρίου στο Κύτταρο, για την παρθενική τους εμφάνιση στην Ελλάδα. Τη συναυλία ανοίγουν οι Allochiria.


Επισκευάσιμοι - Baminico\nΔείχνοντας 1 -21 of 82 προϊόντα\nΗ νέα έκδοση του πολύ πετυχημένου ατμοποιητή, χωρητικότητας 4μλ απο την OBS, Crius II Dual Coil RTA, έφτασε. Με ανασχεδιασμένο deck, διπλής αντίστασης, και εύκολο στήσιμο, υπόσχεται υπέροχη γεύση και ντουμάνια ατμού. Με ρύθμιση ροής υγρών και πολύ εύκολη πλήρωση υγρού από το πάνω μέρος.\nΟ νέος επισκευάσιμος RDA της Gas Mods κυκλοφόρησε, με μικρό μέγεθος 22 χιλιοστών και ύψος μόλις 21χιλ. με το επιστόμιο, για να ταιριάζει και με τα μικρότερα μοντάκια. Το στήσιμο του είναι πολύ εύκολο και διαθέτει καινοτόμο έλεγχο της ροής του αέρα εκτός από τον κλασικό. Στην συσκευασία περιλαμβάνεται και Squonk πίν για τους λάτρεις του Squonking.\nΟ νέος dripper της Geek Vape Mtl, είναι 22 χιλιοστά και αποδίδει υπέροχη γεύση. Με καινοτόμο deck, μονής αντίστασης και ροή αέρα από πάνω, για άμεσο χτύπημα. Διαθέτει BF Pin για τους λάτρεις του Sqounk, και 3 διαφορετικά επιστόμια, για να το τον ταιριάξετε στα γούστα σας.\nΟ νέος Advken Manta είναι ο MTL RTA, χωρητικότητας 3ml και 24χιλ. διαμέτρου Διαθέτει καινοτόμο, επιχρυσωμένο deck, τύπου vacuum, μονής αντίστασης. Με ρυθμιζόμενη ροή αέρα στο κάτω μέρος και πολύ εύκολη αναπλήρωση με υγρό από πάνω. Ο Advken Manta MTL αποδίδει υπέροχη γεύση και μεγάλη παραγωγή ατμού μέσω του σχεδιασμού του αέρα.\nO Galaxies MTL RDA της Vapefly ήρθε για να προσφέρει τσιγαρίσιο άτμισμα με φανταστική γεύση. Με ειδικό κωνικό σχεδιασμό και πολλές επιλογές αέρα, εξωτερικά και εσωτερικά. Διαθέτει deck με εύκολο στήσιμο μονής αντίστασης και BF PIN για χρήση με squonk μοντ. Έχει διάμετρο μόλις 22χιλ. για να χωράει σε όλα τα μοντ.\nΗ Cthulhu σε συνεργασία με τον Oen, κυκλοφόρησε έναν μοναδικό ατμοποιητή, τον Zathog RDA, διαμέτρου 30χιλιοστών. Κατασκευασμένος από αν. ατσάλι, διαθέτει μεγάλο, καινοτόμο ντέκ 2 αντιστάσεων και δύο πάνω εισαγωγές αέρα. Με bf pin για την χρήση με squonk mods.\nΈνας καινοτόμος ατμοποιητής από τη συνεργασία της CVape και του vaping v1ck, ο Savour MTL RTA. Δέχεται μονή αντίσταση και έχει μεγάλα posts για εύκολο στήσιμο, ενώ διαθέτει μικρό μέγεθος καμπάνας για ενίσχυση της γεύσης. Έχει δυνατότητα επιλογής ανάμεσα σε 1, 1.5, 2.5χιλ. εισαγωγής αέρα ώστε να βρείτε τι σας ταιριάζει. Με πάνω γέμισμα με υγρό και κάτω...\nΟ Hurricane Junior της E-Phoenix, ένας ατμοποιητής που κατασκευάζεται στην Ελβετία, από ανοξείδωτο ατσάλι με φινίρισμα υψηλής ποιότητας που προσφέρει απαράμιλλη ποιότητα ατμίσματος χάρη στο καινοτόμο σχεδιασμό του. Διαθέτει deck με 2 posts και δαχτυλίδι ρυθμιζόμενης ροής αέρα. Επιπλέον, το πάνω καπάκι είναι ενιαίο με τη δεξαμενή, σαν μία διαφανές καμπάνα,...


Ο Σουλτς προαναγγέλλει περισσότερους φόρους για τους πλούσιους στη Γερμανία – Δυνατή Ελλάδα\nΟ Σουλτς προαναγγέλλει περισσότερους φόρους για τους πλούσιους στη Γερμανία\nGeoAthΔημοσιεύτηκε: 25-10-2020 01:10:56Δημοσιεύτηκε: 4 Φεβρουαρίου 2017 15:390\nΟι πρόσφατες καλές δημοσκοπήσεις αναπτερώνουν τις ελπίδες του Μάρτιν Σουλτς για την επικράτηση του Σοσιαλδημοκρατικού Κόμματος της Γερμανίας (SPD) και του ιδίου προσωπικά επί της καγκελαρίου Μέρκελ και του κόμματός της στις προσεχείς εθνικές εκλογές, γράφει σήμερα η εφημερίδα «Die Welt».\nΌπως σημειώνει δε, το ρεαλιστικό σενάριο για να γίνει καγκελάριος είναι να συνασπισθεί με τους πράσινους (Die Gruenen) και την Αριστερά (Die Linke).\nΠρος το παρόν όμως δεν φαίνεται να συγκεντρώνεται η απαιτούμενη πλειοψηφία βουλευτών, σύμφωνα με τις πρόσφατες δημοσκοπήσεις.\nΗ άνοδος όμως του SPD είναι ραγδαία (+8%) και η πτώση του Xριστινοδημοκρατικού κόμματος (CDU) καθόλου αμελητέα (-3%). Αν μάλιστα εξελέγετο άμεσα ο/η καγκελάριος, τότε ο Μάρτιν Σουλτς θα επικρατούσε κατά κράτος, αφού θα ελάμβανε το 50% των ψήφων, ενώ η κ. Μέρκελ μόλις 34%, σύμφωνα με χθεσινή δημοσκόπηση του πρώτου δημόσιου γερμανικού ραδιοτηλεοπτικού δικτύου ARD.\nΟ Mr Eurobonds, όπως αποκαλείται σκωπτικά από τους χριστιανοδημοκράτες ο Μάρτιν Σουλτς επειδή τάσσεται υπέρ των ευρωομολόγων, επικρίνεται επίσης ότι είναι άγραφο χαρτί ως προς τα εσωτερικά θέματα της Γερμανίας.\nΣύμφωνα όμως με Γερμανούς σχολιαστές, αυτό δεν είναι απαραιτήτως αρνητικό αφού μπορεί να καταθέσει τη δική του πολιτική ατζέντα, δεδομένου μάλιστα ότι δεν έχει συμμετάσχει στην κυβέρνηση και δεν έχει δεσμευτεί με επιλογές του κόμματός του ως κυβερνητικού εταίρου.\nΜε τη συνέντευξή του στο περιοδικό Spiegel το οποίο κυκλοφορεί σήμερα, ο αντίπαλος της Μέρκελ άνοιξε όμως εν μέρει τα χαρτιά του και σκιαγράφησε το προεκλογικό του πρόγραμμα, το οποίο θα αποφασιστεί οριστικά στο συνέδριο του κόμματός του τον Μάιο.\nΗ μερική απασχόληση και η εκμίσθωση εργατικού δυναμικού (ενν. τους δανεικούς εργαζόμενους) είχαν προβλεφθεί κάποτε «για να ξεπεραστούν σε συγκριμένες φάσεις παραγωγής οι στενωποί».\nΠηγή: ΑΠΕ-ΜΠΕ, Die Welt, Der Spiegel


Αμετακίνητες πεποιθήσεις, μεταβαλλόμενα δεδομένα | Η ΚΑΘΗΜΕΡΙΝΗ\n13.10.2019 • 21:02\nΑντίστροφα στα καθ’ ημάς, κάποιοι στην Αριστερά χρησιμοποιούν το επιχείρημα της εισοδηματικής ανισότητας στις ΗΠΑ, υποστηρίζοντας τη δραστική αύξηση των (υψηλών) φορολογικών συντελεστών για τα ανώτερα κλιμάκια στην Ελλάδα. Ξεχνούν ότι τα μεγέθη είναι διαφορετικά (στις ΗΠΑ μιλάμε για δισεκατομμυριούχους), οι συνθήκες διαφορετικές (η Ελλάδα αντιμετωπίζει έντονο φορολογικό ανταγωνισμό), οι ανάγκες διαφορετικές (προσέλκυση επενδύσεων, πολυεθνικών, κεφαλαίων και υψηλών εισοδημάτων). Επομένως, στο ζήτημα αυτό (όπως και σε πολλά άλλα) είναι απόλυτα συνεπές να υποστηρίζεις μια «αριστερή» οικονομική πολιτική στις ΗΠΑ και μια «δεξιά» πολιτική στην Ελλάδα. «Οταν τα δεδομένα αλλάζουν, αλλάζω γνώμη», έλεγε ο Κέινς.\nΟι σύγχρονες προκλήσεις καλούν σε πραγματιστική αντιμετώπιση, πέρα από ιδεολογικά στερεότυπα. Σε πολλές, η «ιδεολογική» απάντηση συνιστά διανοητική οκνηρία. Πάρτε τη διάκριση κράτους – αγοράς, με τις ιδεολογικές εκατέρωθεν προκαταλήψεις που χτίστηκαν πάνω της. Πιστεύει κανείς ότι η μετάβαση στην 4η βιομηχανική επανάσταση ή στη μεταλιγνιτική εποχή μπορεί να είναι μόνο δουλειά του ιδιωτικού τομέα, χωρίς να επιβάλλεται ένας καίριος στρατηγικός και επενδυτικός ρόλος του κράτους; Ή (άλλο θέμα) οι μονοπωλιακοί κολοσσοί του Ιντερνετ, που εκμεταλλεύονται τον φορολογικό ανταγωνισμό, δεν απαιτούν ισχυρό ρόλο των κυβερνήσεων (και της Ευρωπαϊκής Επιτροπής) για την προστασία του ανταγωνισμού και τη δίκαιη φορολόγησή τους;\n* Ο κ. Γιώργος Παγουλάτος είναι καθηγητής στο Οικονομικό Πανεπιστήμιο Αθηνών, επισκέπτης καθηγητής στο Κολέγιο της Ευρώπης, αντιπρόεδρος του ΕΛΙΑΜΕΠ.


Πριβέ ζωές – δημόσιες ευθύνες, του Λύο Καλοβυρνά | ΣΤΟΠ ΟΜΟΦΟΒΙΑ\nΠριβέ ζωές – δημόσιες ευθύνες, του Λύο Καλοβυρνά\nPosted in θεσμική ομοφοβία, ορατότητα by stopomofovia on November 11, 2010\nΒλάβη προκαλώ είτε πράττοντας είτε μην πράττοντας. Γι’ αυτή την αμαρτία παράλειψης θαρραλέων πράξεων εγκαλώ τους διανοητές και τους πολιτικούς της Ελλάδας.\nΣτο τελευταίο W/E της Ελευθεροτυπίας η Αθηνά Γκόρου παίρνει συνέντευξη από τον Νικήτα Κακλαμάνη χωρίς να μασά τα λόγια της:\n«Οι ενήλικοι είναι ελεύθεροι να επιλέγουν τον τρόπο ζωής τους. Το τυπικό δεν με ενδιαφέρει, ούτε ασχολήθηκα ποτέ.»\n«Να πάτε να τους ρωτήσετε.»\nΔεν ασχολούμαι με την προσωπική ζωή του διπλανού μου, ούτε καν αυτού στο διπλανό διαμέρισμα. Δεν αφορά κανέναν».\nΤον τελευταίο μήνα σημειώθηκαν πολλές αυτοκτονίες γκέι εφήβων στις ΗΠΑ. Πιθανότατα και στην Ελλάδα να συμβαίνουν τέτοιες αυτοκτονίες, αλλά αφενός οι αυτοκτονίες υποαναφέρονται στη χώρα μας, λόγω του κοινωνικού στιγματισμού, αφετέρου είναι λιγότερο πιθανό να αναφερθεί η ομοφυλοφιλία ως αιτία. Πάντως το ότι τα γκέι παιδιά περνάνε δυσκολότερη εφηβεία, με υψηλότερα ποσοστά αυτοκτονιών, έχει αποδειχθεί μέσα από επιστημονικές έρευνες σε πολλές χώρες.\nΟι αυτοκτονίες οδήγησαν ένα φίλο μου ν’ αναρωτηθεί στον τοίχο του: «Πόσοι έφηβοι/ες γκέι και λεσβίες πρέπει να αυτοκτονήσουν ακόμη για να κάνουν coming out οι άνθρωποι του πνεύματος; Ο [τάδε διάσημος και καταξιωμένος Έλληνας συγγραφέας] τι περιμένει;» Στη συζήτηση που ακολούθησε πολλοί τον επέκριναν που ξεμπρόστιασε τον συγγραφέα (σιγά το νέο) επικαλούμενοι το απαραβίαστο της προσωπικής ζωής. Άλλοι πάλι του έδωσαν δίκιο, επειδή τα δημόσια πρόσωπα έχουν και δημόσιες ευθύνες. Ή έστω ηθικές υποχρεώσεις. Έχουν;\nΤο τι κάνω στην προσωπική μου ζωή δεν αφορά κανέναν, ακούμε συχνά. Ισχύει όμως; Δεν επηρεάζει η «προσωπική» ζωή ενός δημόσιου προσώπου τη δημόσια εικόνα του; Και με τη σειρά της, η δημόσια εικόνα δεν ασκεί επιρροές στην κοινωνία γενικότερα;\nΤο πόσο ιδιωτική είναι η «προσωπική ζωή» είναι συζητήσιμο ακόμη και νομικά, ειδικά όταν μιλάμε για πολιτικά πρόσωπα. Θ’ αφήσω όμως τη νομική πλευρά κατά μέρος και θα πιάσω την ηθική. Είναι κοινός τόπος ότι γινόμαστε αυτοί που είμαστε μέσα από τη μίμηση και τον παραδειγματισμό. Γι’ αυτό κόπτονται όλοι οι συντηρητικοί ταγοί για τα «κακά πρότυπα» από τα οποία «κινδυνεύουν» τα παιδιά μας. Επηρεαζόμαστε λοιπόν από πρότυπα και στερεότυπα από τα γεννοφάσκια μας.\nΓια τους γκέι της χώρας μας όλα τα πρότυπα είναι αρνητικά. Το γκέι παιδί καθώς μεγαλώνει, δεν έχει να προσβλέψει παρά στα διαδεδομένα, και εν πολλοίς άτοπα, αρνητικά στερεότυπα της ομοφυλοφιλίας: εμμονή στο σεξ, μοναξιά, κοινωνική απαξίωση, περιθώριο κ.ο.κ. Από πού να αντλήσει αυταξία ένα γκέι παιδί; Πώς να χτίσει μια θετική αυτοεικόνα, που θα το καθοδηγήσει στα βήματά του; Νομίζει πως όλοι οι γκέι γίνονται κομμωτές, στην καλύτερη περίπτωση. Ενώ αν γνωρίζει ότι υπάρχουν έλληνες ομοφυλόφιλοι βουλευτές, συγγραφείς, επιχειρηματίες κ.ο.κ., θα δει έμπρακτα ότι το μέλλον του προδιαγράφεται πιο ευοίωνο απ’ όσο επιμένουν να παρουσιάζουν κάποιοι απολιθωμένοι κύκλοι.\nΕδώ έγκειται η ευθύνη που έχουν τα δημόσια πρόσωπα: ποιούν ήθος. Δημόσιο ήθος. Μέσα από τις «προσωπικές» επιλογές τους δίνουν ένα γενικότερο στίγμα, προς μίμηση ή αποφυγή. Ποιο γκέι δημόσιο πρόσωπο στη χώρα μας έχει βγει να πει με παρρησία ότι είναι γκέι όχι με λόγια, αλλά ζώντας ανοιχτά ως ομοφυλόφιλος, ώστε με το παράδειγμά του να σταθεί φωτεινό πρότυπο για την υπόλοιπη κοινωνία; Μόνο ο Δημήτρης Παπαϊωάννου έρχεται στο νου. Οι υπόλοιποι/ες κάνουν την πάπια, στο ζωολογικό κήπο της «προσωπικής ζωής».\nΑπό τους καλλιτέχνες που ασχολούνται μόνο με την τέχνη τους και δεν προβαίνουν σε βαρύγδουπες δηλώσεις για τα κοινά, περιμένω λιγότερα. Από τους πολιτικούς και τη διανόηση, αντιθέτως, που εκφέρουν γνώμη για την πορεία της κοινωνίας, το να αποσιωπούν την «προσωπική» τους ζωή είναι υποκριτικό. Διότι με τη στάση τους βλάπτουν.\nΚαι εξηγώ τι εννοώ όταν λέω ότι βλάπτουν, με τη δυσμετάφραστη έννοια των αμαρτιών of commission or omission – διάπραξης ή παράλειψης. Βλάβη προκαλώ είτε πράττοντας είτε μην πράττοντας. Γι’ αυτή την αμαρτία παράλειψης θαρραλέων πράξεων εγκαλώ τους διανοητές και τους πολιτικούς της Ελλάδας. Διότι κρυβόμενοι -και μάλιστα γελοιωδώς- πίσω από το φερετζέ της «προσωπικής ζωής» αφήνουν την κοινωνία εξίσου χάλια όπως τη βρήκαν.\nTagged with: coming out, πολιτικοί, εσωτερικευμένη ομοφοβία, ομοφοβία\n« Αρχιεπίσκοπος Desmond Tutu: “Η ποικιλομορφία της ανθρωπότητας είναι δώρο του Δημιουργού της”\n7 στους 10 Αμερικανούς στρατιωτικούς υπέρ της κατάργησης του Don’t Ask Don’t Tell »


Πολυδύναμες οικιστικές μονάδες – Αχαΐα | Αποικία Ορεινών Μανιταριών\nΠολυδύναμες οικιστικές μονάδες – Αχαΐα\nΠολυδύναμες οικιστικές μονάδες στην Αχαΐα για ταχύρυθμη ανάπτυξη στην Ενδοχώρα\nΣύζευξη πολεοδομικού, συγκοινωνιακού, τεχνολογικού, τουριστικού και παραγωγικού τομέα\nΤου Ανδρέα Γαλάνη*\nΥφιστάμενη κατάσταση στην ενδοχώρα\n– Το μεταναστευτικό ρεύμα συνεχίζεται από την ενδοχώρα προς τα μεγάλα αστικά κέντρα κυρίως από παραγωγικές ηλικίες αυξάνοντας τα ποσοστά ανεργίας στις αστικές περιοχές.\n– Η απουσία πολιτιστικών αγαθών αναδεικνύεται κυρίαρχο πρόβλημα στην ενδοχώρα, ιδιαίτερα για τις νεαρές ηλικίες που αισθάνονται ότι η ύπαιθρος υστερεί σε ποιότητα ζωής από αυτή των πόλεων με συνέπεια την εγκατάλειψή της.\n– Η έλλειψη συγκοινωνιακών υποδομών επέφερε κοινωνικούς αποκλεισμούς στην ενδοχώρα με απουσία τοπικής και διαδημοτικής συγκοινωνίας που να συνδέει τους οικισμούς με χώρους εργασίας, υγείας, άθλησης και αναψυχής.\n– Λόγω των κλιματικών αλλαγών μεγεθύνονται τα προβλήματα, ιδιαίτερα στους τομείς της ενέργειας, των υδάτινων πόρων, της ρύπανσης, της διατροφής και της απασχόλησης. Με το σημερινό τρόπο σκέψης και ζωής δεν λειτουργούμε σε αρμονία με τις παραγωγικές μας δυνατότητες και το φυσικό περιβάλλον.\n– Πλούσιες πηγές εναλλακτικών μορφών ενέργειας (ηλιακή, αιολική, υδροηλεκτρική, γεωθερμική, κ.ά.) είναι διαθέσιμες στην ελληνική ενδοχώρα. Ευρίσκονται όμως ακόμη σε χαμηλά επίπεδα εκμετάλλευσης.\n– Άφθονοι υδάτινοι πόροι παραμένουν ανεκμετάλλευτοι λόγω έλλειψης ικανής διαχείρισης, προστασίας και εξοικονόμησης νερού για άρδευση και ύδρευση. Η ρύπανση στο περιβάλλον και στον υδροφόρο ορίζοντα από αγροχημικά, χωματερές, βιομηχανικά απόβλητα κ.ά. επιβαρύνει την δημόσια υγεία και την παραγωγή.\n– Η ενδοχώρα έχει τις προϋποθέσεις για παραγωγή προϊόντων με υψηλή αξία σε διατροφικές, θεραπευτικές και προστατευτικές ιδιότητες, όπως είναι τα παραγόμενα από την Άμπελο, την Ελιά, τη Μέλισσα, την Κτηνοτροφία και την μεγάλη ποικιλία Βοτάνων και Θάμνων. Προϊόντα με διεθνείς διακρίσεις που μπορούν να αποτελέσουν την προμετωπίδα της αγροτικής μας πολιτικής.\n– Η προώθηση ελληνικών βιολογικών προϊόντων στις διεθνείς αγορές είναι απόλυτα εφικτή με βιολογικά λιπάσματα και ζωοτροφές. Από πανεπιστημιακά εργαστήρια έχει επιτευχθεί υψηλή απόδοση με δραστική μείωση των λιπασμάτων και του κόστους παραγωγής.\n– Οι πρώτες ύλες της βιομηχανίας στην Ευρώπη προέρχονται από τον πρωτογενή τομέα σε πολύ μεγάλο ποσοστό. Η συρρίκνωση του πρωτογενούς τομέα θα επιφέρει σοβαρά οικονομικά προβλήματα και θα ασκήσει μεγάλες πιέσεις στον τομέα της απασχόλησης.\n– Ο αγροτικός πληθυσμός υποφέρει από έλλειψη τεχνογνωσίας σε όλα τα στάδια μιας αγροτικής εκμετάλλευσης με συνέπεια τη δραστική μείωση του αγροτικού εισοδήματος και την αδυναμία των ελληνικών προϊόντων να αποκτήσουν προστιθέμενη αξία και να πρωταγωνιστήσουν σε παγκόσμιο επίπεδο.\n– Η επιστημονική γνώση και έρευνα δεν συνδέεται με τις βασικές κοινωνικές ανάγκες και ιδιαίτερα με τις ανάγκες της αγροτικής ανάπτυξης. Υπάρχει έλλειμμα σε σχολές για αγροτικά επαγγέλματα, σε κέντρα επιμόρφωσης αγροτών, μεταφορά τεχνογνωσίας (know how), εφαρμοσμένη έρευνα κ.ά.\n– H μαζική αστικοποίηση προκαλεί πολλαπλή ρύπανση που ευνοεί τις σωματικές, ψυχικές και πνευματικές παθήσεις. Η υπερσυγκέντρωση πληθυσμού στις μεγάλες πόλεις είναι η πρώτη αιτία ανισορροπίας ανθρώπου και φύσης.\n– Στις αστικές περιοχές κυριαρχεί η άναρχη πολεοδομική εξάπλωση, η έλλειψη δημόσιων ανοικτών χώρων, η ανυπαρξία πρασίνου, η πυκνή δόμηση, η ένταση στην εκμετάλλευση του χώρου, η καταστροφή του\nριβάλλοντος, το έντονο κυκλοφοριακό πρόβλημα και η ατμοσφαιρική ρύπανση. Οι συνθήκες αυτές δημιουργούν αντιπαραγωγικές οικιστικές ζώνες.\n– Ο Φυσικός & Πολιτιστικός πλούτος είναι το μεγάλο κεφάλαιο της χώρας μας που πρέπει να διαφυλάξουμε και να διαχειριστούμε με φρόνηση. Παραμένει όμως σε μεγάλο βαθμό αναξιοποίητος.\nΠρόταση για Πολυδύναμες Οικιστικές Μονάδες\nΓια την αντιμετώπιση των προβλημάτων στην ενδοχώρα και τις πόλεις προτείνουμε προς μελέτη ορισμένες περιοχές της Αχαΐας οι οποίες βάσει των χαρακτηριστικών τους προσφέρονται για να δημιουργηθούν μικρές πολυδύναμες οικιστικές μονάδες (με 2.000 κατοικίες εκάστη), εξοπλισμένες με ένα πλέγμα βασικών υπηρεσιών και υποδομών, ικανές να στηρίξουν και να ενισχύσουν τους υφιστάμενους οικισμούς της ενδοχώρας και παράλληλα να προστατεύσουν τις πλησιέστερες αστικές ζώνες από κάθε δυσμενή εξάπλωση.\nΠροτεινόμενες Οικιστικές Μονάδες Αχαΐας\nΑστικό Κέντρο για "ΔΙΠΟΛΟ"\nΠλησιέστεροι ΟΔΙΚΟΙ ΑΞΟΝΕΣ\nΠείρος, Παραπείρος, Φράγμα Πείρου\nΕρύμανθος, Άγ.Γεώργιος, Κομποβούνι\nΠάτρα – Τρίπολη,\nΠάτρα – Καλάβρυτα\nΚ. Αχαΐα Λάππα\nΛαρισσός, Λ.Πρόκοπου, Τ.Λ.Πηνειού\nΛάππα – Βελιτσές\nΜετόχια Δ. Παΐων (Περιοχή Δάφνης Αχαΐας)\nΚαλάβρυτα, Δάφνη, Κλειτορία\nΛάδωνας, Πάος, Τ.Λ.Λάδωνα\nΚαλάβρυτα – Τρίπολη\nΚράθι Αχαΐας (Παραλία Ακράτας)\nΚράθι, Αιγείρα, Διακοπτό\nΠάτρα – Κόρινθος,\nΑκράτα – Ζαρούχλα\nΑρχ. Αιγείρα Αχαΐας (Παλαιόκαστρο)\nΟι προς μελέτη περιοχές επιλέγηκαν με βάση τα ακόλουθα συγκριτικά πλεονεκτήματα που διαθέτουν :\n1. Η γεωγραφική θέση της περιοχής ανήκει στην αγροτική ενδοχώρα, διαθέτει πεδινές εκτάσεις και ευρίσκεται σε ικανή απόσταση από αστικά κέντρα.\n2. Τα υδάτινα αποθέματα (ποτάμια, λίμνες, φράγματα) είναι επαρκή για την ανάπτυξη μιας νέας οικιστικής μονάδας.\n3. Οι παραγωγικές δυνατότητες της περιοχής μπορούν να διαμορφώσουν προοπτικές ανάπτυξης και να ανακόψουν το μεταναστευτικό ρεύμα.\n4. Τα φυσικά και πολιτιστικά μνημεία της περιοχής προσφέρουν σημαντικές δυνατότητες αξιοποίησης.\n5. Υπάρχει αστικό κέντρο στη θαλάσσια ζώνη με το οποίο η νέα οικιστική μονάδα μπορεί ν α δημιουργήσει ένα «δίπολο» συνεργασίας και ανάπτυξης.\nΣκοπιμότητα της Πρότασης\n– Ισόρροπη ανάπτυξη Αγροτικών, Δασικών και Αστικών περιοχών με σεβασμό στην οικονομία της φύσης. Το μοντέλο συγκεντρωτικών, πυκνοδομημένων και μηχανοκρατούμενων πόλεων είναι αντιπαραγωγικό.\n– Αναζωογόνηση του τοπικού κοινωνικού ιστού και περιφερειοποίηση των οικονομιών με βελτίωση της ανταγωνιστικότητας των τοπικών προϊόντων & υπηρεσιών. Εφαρμογή σύγχρονων μεθόδων παραγωγής-μεταποίησης-προώθησης.\n– Σύζευξη πολεοδομικού, συγκοινωνιακού, τεχνολογικού, τουριστικού και παραγωγικού τομέα.\n– Αειφόρος ανάπτυξη με μεγάλο βαθμό αυτάρκειας σε επίπεδο νοικοκυριού, οικισμού και επαρχίας, για είδη πρώτης ανάγκης. Εξοικονόμηση ενέργειας μέσω ανανεώσιμων πηγών ενέργειας, οικολογικής δόμησης, κομποστοποίησης, ανακύκλωσης αποβλήτων κ.ά.\n– Ενίσχυση της οικοδομικής δραστηριότητας και των δημόσιων έργων με συνεργασία Δημόσιου & Ιδιωτικού τομέα (ΣΔΙΤ).\n– Δημιουργία νέων θέσεων απασχόλησης αξιοποιώντας τα πλεονεκτήματα της ελληνικής ενδοχώρας για παραγωγή προϊόντων και υπηρεσιών υψηλής αξίας.\n– Εφαρμογή του συνδυασμένου πολεοδομικού – συγκοινωνιακού σχεδιασμού για μια βιώσιμη ανάπτυξη των οικιστικών ζωνών και των μεταφορών.\n– Παροχή δικτύων πολύπλευρης πληροφόρησης, συναλλαγών, επικοινωνίας, συγκοινωνίας και παροχής πρώτων αναγκών.\n– Ανάπτυξη της τοπικής συγκοινωνίας με ευέλικτες διαδρομές που ευνοούν την κινητικότητα του πληθυσμού και την κοινωνική συνοχή. Σχεδιασμός συνδυασμένων μεταφορών για εύκολη πρόσβαση σε αστικές περιοχές.\n– Ανάδειξη των τοπικών πολιτιστικών στοιχείων και δημιουργία κέντρων εμπορίου, πολιτισμού και αναψυχής έτσι ώστε η ποιότητα ζωής των κατοίκων της υπαίθρου να μην υπολείπεται της ποιότητας ζωής των αστικών κέντρων.\n– Οικολογική Δόμηση με εφαρμογή Βιοκλιματικής Αρχιτεκτονικής και με στόχο την εξοικονόμηση ενέργειας για πολλαπλές χρήσεις.\n– Μεταφορά τεχνογνωσίας σε επαγγελματίες αγρότες με εφαρμογές καινοτομίας, πιλοτικές καλλιέργειες, πειραματικούς αγρούς, θερμοκοιτίδες εκτροφών και καλλιεργειών, εκπαίδευση πάνω στο χώρο (on job training), διαδικασίες μαθητείας, επισκέψεις μελέτης (study visit) σε επιλεγμένες μονάδες, κ.ά.\n– Ίδρυση αγροτικών σχολείων και ερευνητικών κέντρων. Προώθηση της δια βίου εκπαίδευσης/κατάρτισης. Πρόσβαση στη γνώση χωρίς γεωγραφικούς περιορισμούς.\n– Σύνδεση της εκπαιδευτικής κοινότητας με τους χώρους παραγωγής. Εξοικείωση των μαθητών με τα στάδια παραγωγής, μεταποίησης & προώθησης των προϊόντων.\n– Περιορισμός του "χάσματος" στη διάδοση της ψηφιακής τεχνολογίας μεταξύ αστικών και αγροτικών περιοχών.\n– Δημιουργία Βιοτεχνικών πάρκων με πρότυπες Βιοτεχνικές Μονάδες από ελαιοτριβεία, τυροκομεία, οινοποιεία, σφαγείο, μελισσοκομικό εργαστήριο κ.ά.\n– Προώθηση σύγχρονων εταιρικών σχημάτων με καθετοποιημένες μονάδες από ομάδες παραγωγών & με προτεραιότητα στα βιολογικά & πιστοποιημένα προϊόντα.\n– Προβολή των τοπικών προϊόντων και του γαστρονομικού πολιτισμού της περιοχής από ΜΜΜ, τοπικούς φορείς και πιστοποιημένα καταστήματα εστίασης.\n– Ανάδειξη του αγροτουρισμού ως πρωτεύοντος στοιχείου του θεματικού τουρισμού. Σύνδεση της πολιτιστικής μας κληρονομιάς με την παραγωγική και γαστρονομική μας παράδοση δημιουργώντας Μουσεία Αγροτικών Προϊόντων.\n* Ο Ανδρέας Β. Γαλάνης είναι Επιχειρησιακός Ερευνητής.\nΣημείωση mtb: Δείτε και τη ζεύξη: http://manitaritoubounou.wordpress.com/2008/03/27/doryforoi-poleis-agalan-1/\nΔημοσιεύστηκε στην κατηγορία Τα εν Δήμω και με πράξεις στις 2 Ιουλίου 2009 από την/τον Το Μανιτάρι του Βουνού.\n← Εδώ τα τραγανά καλά πτυχίααα! Ιερώνυμος: Οι αριστεροί είναι πιο πιστοί … →